
Előszó
Az egyetemi éveim vége felé járva elkezdtem annak falain kívül folyó pszichológiai tevékenységeket felkutatni. Ismeretségeim folytán találkoztam a pszichológia határterületein dolgozó szakemberrel, akik elmondták, hogy komoly problémát okoz a nagyobb városokon kívül élő, változatos programokban nem bővelkedő települések gyermekeinek, fiataljainak lelki egészségvédelme, értékes emberré nevelése. Ez motivált arra, hogy az ilyen esetekben is segítséget nyújtható drámaoktatás vizsgálatát választottam szakdolgozatom témájául. A vizsgálathoz sok segítséget kaptam a témavezető tanáromon, Szabó Laurán kívül még Danis Ildikótól és Cziboly Ádámtól.
A dráma első sorban a személyiségfejlesztő hatása miatt ragadta meg a figyelmemet. Kis faluból származom, ahol a fiatalokat a szórakozóhelyeken kívül nem sok közös program fogja össze, és főleg kevesen vannak azok az emberek, aki például iskolán kívüli tevékenységet szerveznek serdülőknek. Ez pedig a tizenévesek könnyű elkallódásához vezethet, dohányzáshoz, droghasználathoz, depresszióhoz, vagy agresszív, romboló viselkedéshez.

Ezen növekvő számú problémák egyik megoldása lehetne a drámafoglalkozások kis falukban való bevezetése, megismertetése a fiatalokkal. A dráma a serdülő fiatalokat egy olyan mederben terelgetheti életük e nehéz szakaszában, ahol büntetlen szereppróbálgatások mellett megismerhetik magukat, probléma-megoldási módokat tanulhatnak, növelhetik önbizalmukat és társas kapcsolati jártasságukat. Ezek mellett kellemes időtöltés, ismerkedési lehetőség, ahol a serdülő támogató társakra lelhet hasonló korú fiatalok személyében, akik ugyanazon problémákkal küzdenek.

Jó háttérmunkával a kisebb települések fiataljai is dolgozhatnának személyiségfejlődésükön, megtapasztalhatnák, hogy felelősséggel tartoznak magukért és a körülöttük élőkért, ami által később hasznos tagjává válhatnának közösségüknek-bárhol is telepednek majd le.
Elméleti bevezetés
A serdülőkorról
"...az életben a legnehezebb az a rövid korszak, mikor a fiatal lélek a család, az iskola és a saját rabságából az önálló gondolkodásra és a szabadságra érik."
(Móricz Zsigmond)


A kamaszkor titokzatos és izgalmas időszak az ember életében. A gyermekkorból a felnőttkorba való átmenet során a test megváltozik, a gondolkodása önmagáról, a világról, valamint ezek viszonyáról kezd szélesedni, kipróbálja határait, képességeit, elméleteket és ideálokat gyárt, barátkozik, szerelemes. Tulajdonképpen készülődik az önálló életre.
Általános lélektani szempontból a serdülőkor legfőbb mozzanata Buda Béla szerint, hogy új késztetések jelennek meg a gyermeki személyiség motivációs rendszerében. E késztetések a magatartás jellegét átalakítják, új érdeklődési területeket létrehozva.  Az új motivációk a serdülőt a környezet (és főleg a szociális környezet) szabályainak, tilalmainak és lehetőségeinek megismerésére vezetik, és a tapasztalatok alapján viselkedésváltozásokat segítenek elő. A pszicho-szexuális érés így indulhat meg. Hazánkban és kultúránkban a serdülőkor gyors, és nemegyszer drámai változásokkal jellemezhető életszakasz (Buda, 1970). 
A serdülőkori gyors testi változások szinte teljesen felborítják a korábban folyamatosként megélt testről kialakult képet. A serdülők fokozott aggodalma külsejükről azzal függ össze, hogy meg kell ismerniük, be kell építeniük, és el kell fogadniuk az önmagukról alkotott képbe a megváltozott külsejüket autonóm identitásuk kialakítása céljából. Azonban ezzel még nem válaszolták meg a „ki vagyok én, milyen vagyok, és milyen szeretnék lenni” kérdéskört. Környezete másfajta szerepviselkedést vár el tőlük, és ők maguk is más szociális szerepekre vágynak. Természetesen a változások minősége nagyban függ a korábbi szülő-gyermek kapcsolattól, a már elsajátított értékrendtől, a gyermeket ért addigi szocializációs hatásoktól és a kultúrától. Az identitás kialakítása, az újfajta társas kapcsolatrendszerekhez, a másik nemhez, a teljesítményhez és ambícióhoz kialakított viszony mind-mind komolyan befolyásolhatják a személyiség alakulását és a későbbi életút irányát. 

Érdekes, hogy a felnőttek viszonya is megváltozik a serdülőkhöz, mivel a fiatalság veszélyt is jelenthet a felnőttek világára. Az idősebb generáció fél attól, hogy elveszti a kontrollt a fiatalabbak felett. Amíg a kicsikhez szinte mindig pozitívan viszonyulnak, addig a serdülők iránt legtöbbször ambivalens attitűdökkel rendelkeznek (Dacey, Kenny 1994). 
A serdülőkre vonatkozó sztereotípiák a nyugati civilizáció valamennyi országában nagyon hasonló (Rice, 1987, idézi Oláh, Bugán 2001):

· a fiatalok elkényeztetettek és kényelmesek

· felelőtlenek

· hedonisták

· erkölcstelenek

· cinikusok

· lázadók

A lázadás önmagában külön figyelmet érdemel, mert ez a jellemző karakterisztikusan a serdülőkor sajátja. Azonban észre kell vennünk, hogy a korábbi generációk értékeinek megkérdőjelezése az autonóm felnőtt személyiség kialakulásában bizonyos mértékig természetes, sőt szükséges folyamat. Lorenz szerint a generációváltás során a lázadásnak és változtatásnak van egy optimuma, melyek nélkül az egyes generációk sem megújulni, sem továbblépni nem lennének képesek (Lorenz 1999, idézi Oláh, Bugán 2001).

A serdülőkor kulturális meghatározottsága


A 20. század elejéig tartó felfogás szerint a serdülőkor a végzetes érzelmi viharok korszaka. Mead kultúraantropológiai vizsgálatainak eredményei azonban ezt a nézetet megkérdőjelezték. Az azonos kultúrában, egy társadalom különböző lakóhelyű közösségeiben is eltérő lehet a serdülés pszichológiája, de bizonyos társadalmi berendezkedés mellett a felnőttkorba való belépés simán és zökkenőmentesen is alakulhat. A serdülés tehát nem általános folyamat, társadalmilag különböző formái ismertek.  
A serdülés nem termel gyökeresen újat a személyiségben, csak épít rá, és a személyiség a szociális környezet hatására is alakul, tehát a környezet különbözőségeinek nyomát magán viseli. A pszichológiai serdülés a személyiségben megnyilvánuló biológiai eredetű motivációk és pszichológiai tényezők, valamint a bonyolult szociális környezet olyan kölcsönhatásában megy végbe, amelyben a szociális környezetnek is komoly szerep jut (Mead 1935, idézi Cole, Cole 2003).
A primitív kultúrák a társadalmi szereposztás bonyolultságában különböznek a nyugati kultúráktól. Az összetettebb társadalmakban évek kellenek ahhoz, hogy a serdülő képes legyen eligazodni a felnőtt szerepek sokaságában, választhasson az alternatívák közül, vagyis arra kell választ találnia, hogy ki is ő és ki szeretne lenni. A fejlett társadalomban már a gyermeknek is sokkal több viselkedéssza​bályt kell megtanulnia, összetettebb pszichológiai viszonyulásokba kell lépnie, de a felnőttéhez képest gyermek szociális környezete még igen egyszerű, csak a család, majd az oktatási intézményrendszere képezi, ez a környezet, mint egy burok, elha​tárolja a tágabb szociális miliőtől, védi is a gyermeket. A felnőttre a társadalom különböző kötelezettségeket ró, elvárja meghatározott viselkedésszabályok betartását, és olyan lehetőségek elé állítja, amelyek a személyiség számára lélektani problémákkal járnak. De a primitív népek között a társadalmi környezet egészen egyszerű. A felnőttség csupán a családi rendszerben elfoglalt új pozíciót jelent, és fokozottabb részvételt a közösség gazdasági életében a gazdasági tevékenység el​sajátítása nem nehéz, a tennivalókat már a gyermek is tudja, gyakorolja. Az új családi helyzet, a házasságra lépés, az anyaság vagy apaság ugyancsak problémamentes, a nemek kapcsolatát egyszerű normák szabályozzák, e normák között kevés a tilalom (Linton 1936, 1947, Kardiner 1939, idézi Buda 1990).
A normák alakulása

Buda Béla szerint az emberek egymással való kapcsolata sokrétű, a kapcsolatokat bonyolult normák szabályoz​zák. A kapcsolatok sokrétűsége összefügg a munkamegosztás fejlettségével és a kultúra komp​lexitásával. 
.A serdülőnek a szexualitás megoldásának nehézségein túl új kapcsolatokat kell kötnie, helyet kell magának biztosítania a többi ember között, döntenie kell életének további alakulásáéval kapcsolatban, tetteinek következ​ményeit át kell élnie, és viselnie kell. A pszichológiai megfi​gyelés azt bizonyítja, hogy az előzetes tapasztalata ezekben a problémákban igen ke​vés, a serdülőre rövid időn belül szakad rá a felnőttség, és minél fejlettebb a társadalom, annál rövidebb idő alatt (Sherif és Cantrill, 1947; Lindzey; 1954, idézi Buda B., 2009). A gyermekkorból gyorsan lép át a serdülő a felnőtt norma világba, és a szociálpszichológiai megfigyelések szerint az átállásban nem annyira a viselkedés szabályok okoznak problémát, mint inkább az emberi kapcsolatok rejtett, alig tudatosítható szabályai. 

Tehát az emberi kapcsolatok bonyolódásával párhuzamosan bonyolult, rejtett normák is kialakulnak. A serdülőkor pszichológiai feladata ezeknek a rejtett viselkedéssza​bályoknak elsajátítása is. Sőt az igazi nehézség ezeknek elsajátítása, hiszen a nyílt normákkal a serdülő általában tisztában van, azokat intellektuálisan felfogja. Tudatában van, hogy milyen tettéért mi vár rá, mert erre a család és az iskola fokozatosan tanítja meg. A nyílt normákhoz inkább az érzelmi adaptáció ne​héz. A rejtett normák tekintetében sikertelenségeinek okát itt nehezebben ve​szi észre, csak próbálkozásai, ta​pasztalatai, megfigyelései igazíthatják el. Saját szerepe, felelőssége, tennivalója kevésbé világos, így feszült, kelle​metlen élményeit nehezebben tudja feldolgozni, emiatt szorongássá, csök​kentértékűség-érzéssé válhat.

Valószínű, hogy a serdülőkori magatartászavarok először a rejtett normák világában való sikertelenségek, zavarok után állnak elő. Mikor a nyílt, ismert normával szemben történik összeütközés, valószínűsíthető, hogy a serdülő személyiségében belső feszültség előzte meg, amely a rejtett normákkal kapcsolatos sikertelen tapasztalatokból ered (Buda Béla, 1990).

Szerepeken keresztül történik a rejtett normák, a mindennapi felnőttes viselkedésformák elsa​játítása a serdülőkorban.

 Serdülőkorban hir​telen sok és sokrétű szerepek megtanulására kényszerül. A serdülőkorban szerepek közül kialakul a társ, a barát, a fiú vagy lány (most már határozottabb, a férfi és nő szerepe felé tendáló), a szerelmes, a felnőtt szerepe, és megjelenik a foglalkozási szerep. Ezekkel együtt a rejtett normák megsokszorozódnak. 
Önértékelés, önérzet, öntudat, énkép alakulása serdülőkorban

A kapcsolatokon belüli igények és elvárások kinyilvánítási nehézségein kívül a serdülőkori kapcsolatok zavarforrása még az, hogy a másik személy elfogadhatatlan vagy nemkívánatos elvárásaival a serdülő nem tud mit kezdeni, ilyenkor – ugyanúgy, ahogy a saját elvárás meg nem valósítása esetén - a kapcsolatban feszültség áll elő, amely a kapcsolat gyors romlását vagy hirtelen megszakadását okozhatja. A serdülő kapcsolataiban sokkal több a veszekedés, és még több a sértődés, mint akár a gyermek akár felnőtt kapcsolatokban. 

A kapcsolatok azért kitüntetett fontosságúak, mert ezek befolyásolják az önérzetét és önértékelés alakulását. Serdülőkorban az én-érzés és én-tudat igen erősen fejlődésnek indul, a serdülő tudatosan többet foglalkozik önmagával, különböző szociális viszonylatait jobban átéli. A szociális környezet fontos tényező, mivel egyszerű kultúrák serdülőinél nincs meg az én-érzés ilyen fokú fejlődése és teljesen hiányzik a személyiség „egyénivé, eredetivé” tételére irányuló törekvés, amelyet a korábban a pszichológusok a serdülés jellemzőjének tartottak. Az én-kép differenciáltabbá válik a serdülőkorban: különböző szerepekben látják magukat és egymást. Ehhez hozzátartozik, hogy mindig másként éli meg magát de emellett konzisztenciára vágyik, arra hogy egyformán viselkedjen mindig mindenkivel minden helyzetben. A serdülőkor végére elfogadja a differenciáltságot, de ha ez nem következik be, nem tudja elfogadni, leminősítheti magát, ronthatja az önértékelést. 
A személyes hatékonyság összetett értékelése magába foglalt olyan méréseket, amelyek az egyén észlelt képességeire vonatkoztak, a társas befolyásolás, általános asszertivitás, kapcsolatteremtési képesség, társas támogatás, depresszió, észlelt kontrollvesztés, életcél és a vezetési stílus tekintetében. A serdülő számára – csakúgy, mint a gyermek és később a felnőtt számára is, de most talán sokkal inkább – igen fontos, hogy a környezet elfogadja, értékelje, vagy legalábbis ne kritizálja. A serdülő a negatív viszonyulásra, a kritikára vagy megszólalásokra érzékenyebb, mint a dicséretre (Buda, 2009). 

A serdülőkorral kapcsolatos pszichológiai elméletek
Ahhoz, hogy tisztán láthassuk, mi megy végbe a serdülők elméjében, mi alapján cselekszenek, meg kell ismernünk a legfontosabb serdülőkorról született elméleteket. 

A pszichológiai elméletek szinte mindegyike az autonóm, független, érett individuum kimunkálásának fontos állomásaként jellemzi ezt az életkort. Identitásuk megőrzése és a felnőtt, autonóm identitás kialakítása érdekében meg kell ismerniük, és el kell fogadniuk megváltozott külsejüket, és integrálniuk kell azt az önmagukról alkotott énképükbe.
Az identitás kialakulása tartalmazza a nemi identitáshoz, egyfajta szakmához, foglalkozáshoz és valamilyen világnézethez való elköteleződést. Az identitás elérésének másik lényeges eleme pedig bizonyos dolgok elutasítása. 
Az identitás kialakulásának valódi gyakorlóterepe és szakasza a serdülőkor, amikor is szerepek és viselkedésmódok sokaságát lehet kipróbálni. A társadalmi elvárások szempontjából a kamasz feladata, hogy a "felnőttség" szerepét elsajátítsa, vagyis:
· a szexuális fejlődésben el kell érnie azt a fokot, amikor a kielégülés legfőbb forrása a másnemű partnerrel történő nemi együttlét,

· képessé kell válnia arra, hogy magának társat, érzelmeinek tárgyat a családon kívül találjon, és végül 
· önállóvá kell válnia, valamint fel kell vállalnia a felelősséget tetteiért, döntéseiért (Vikár, 2007).
Piaget konstruktivista megközelítése 

Piaget szerint az egyén saját élete során konstruálja, megépíti a maga számára a körülvevő valóságról mentális reprezentációit. A fejlődő gyermeket a világot megismerni vágyó, fejlődésében aktív közreműködő, önmagát szervező szerepet szán. A biológiai érés és elsősorban a fizikai környezet adta elemekből konstruálja a gyermek tudását.

Piaget elmélete az egyik legátfogóbb területáltalános megközelítés. Az adaptáció két funkciójának- asszimiláció és akkomodáció - egyensúlya a fejlődés alapmechanizmusa. Elérve egy egyensúlyi állapotot, a gyermek fejlődése egy magasabb szinten újraszerveződik. Piaget gondolatrendszerében a fejlődés minőségileg eltérő periódusokra és alszakaszokra tagolható. A szakaszok sorrendje szerinte minden emberi megismerésre jellemző, kultúrától függetlenül. A megismerés konstruktív természetét tehát univerzálisak, minden emberi kultúrában érvényesek.
Piaget szakaszai:

· Szomato-szenzoros

· Művelet előtti gondolkodás

· Konkrét műveletek

· Formális műveletek

A serdülőkori szakasz, a formális műveletek szakasza a kognitív fejlődés utolsó fázisa (12 – 19 év), melynek során minőségileg új logikai gondolkodási struktúra jön létre.

A formális műveletek periódusában a gondolkodás már nem függ sem a szemlélettől, sem a szemléletben adott konkrét tárgyak jelenlététől. Képesek elvont állításokról, verbális anyagokról gondolkodni. A módszeres problémamegoldást azt teszi lehetővé, hogy a fiatalok a dolgok összes lehetséges kapcsolatát - a részek és az egész összefüggéseit - képesek csoportosítani (Piaget 1969, idézi Cole, Cole 2003) 

Wallon kritikája

Piaget felfogása szerint tehát a gyerek kezdetben magányosan él a világban, és fokozatosan válik társadalmivá. Ezzel szemben Wallon kritikája szerint én és a másik együttesen egyszerre alakulnak ki élményünkben. A külső minta, a másik viselkedése a tükör, melyben a gyermek megismerheti önmagát. Így rajzolódik ki egyszerre az én és a másik. Az én, mint a másiknak a párja, társas kiegészítője jön létre (Wallon, 1971, idézi Oláh, Bugán 2001).

Freud pszichoszexuális elmélete
Freud pszichoszexuális fejlődéselmélete szerint az élet első öt éve döntő jelentőségű. A későbbi életet tehát az befolyásolja, hogy a személy gyermekként hogyan oldotta meg a különböző szakaszokra jellemző konfliktusokat Freud pszichoszexuális elképzelése összesen öt szakaszt ír le. Elmélete szerint minden biológiai késztetés a szexuális ösztönt (libidó) szolgálja, melyen a faj jövője nyugszik. A kielégülés szexuális természete állandó, csupán a kielégülés formái változnak: minden gyermek előre meghatározott pszichoszexuális szakaszok sorozatán megy keresztül, mely mindegyikét az a testrész határozza meg, melyet az emberek késztetéseik kielégítésére használnak.
Pszichoszexuális szakaszok:

· Orális szakasz (0-2 év): az erogén zóna a száj, a legnagyobb örömöt a szopás jelenti, a gyerek mindent a szájába vesz.

· Anális szakasz (2-3 év): az erogén zóna a végbél. A széklet elengedésének és visszatartásának szabályozásával kialakul az önkontroll, és az adás-kapás helyzete analógiája. 

· Fallikus szakasz (3-5 év): az erogén zónák a nemi szervek, jellemző a nemek közti különbség felfedezése. Fiúknál az Ödipusz-konfliktus, lányoknál az Elektra-konfliktus zajlik. Kialakul a felettes-én, ezáltal az énideál.

· Latencia szakasz (5-pubertás): az erogén zóna olyan objektum, mely nem a saját teste része, de még nem szexuális tárgy, lecsitultak az ösztön energiák. Ez szexuális kielégülés szublimált változata.

· Genitális szakasz: a serdülő kicsit hasonlót keres az ellenkező nemű szülőhöz, végül olyan ellenkező nemű másik személyt választ, aki korban a társadalmi elvárásoknak megfelel. Nem elkerülhető, hogy a serdülő ideiglenesen érzelmileg leváljon a szülőtől, ami főleg az inceszt tabunak köszönhető. Freud szerint a serdűlő számára csak így szabadulhat fel a szexualitás (Freud, 1953, idézi Cole, Cole, 2003).

Erikson pszichoszociális fejlődéselmélete

Az identitás alakulása egy életen át tartó folyamat, ami nem serdülőkorral kezdődik, és nem is azzal fejeződik be, de ebben az életszakaszban központi szerepet játszik. Az identitás kialakulása fontos dolgokhoz való elköteleződéssel jár. Erikson szerint a serdülőkor legfontosabb feladata az identitás elérése, mellyel egy időben a társas környezet újfajta elvárásokat is támaszt a serdülőkkel szemben: elvárják, hogy érettebben viselkedjenek a különböző helyzetekben.
Erikson a serdülőkorig a fejlődési szakaszok elnevezésében és kijelölésében lényegében Freud modelljét követi. A kifejtés azonban már a legkorábbi életszakaszoknál is eltér Freudétól. Szerinte személyiségünk összetevői veleszületetten adottak, de az egyes részek kibontásnak van egy életkorfüggő optimuma. Ezek a veleszületett adottságok, potenciálok a tárasa interakcióban nyerik el végső formájukat.

Erikson úgy véli, hogy a személyiség az egész életút során fejlődőképes és egyik szakasz sem kitüntetett fontosságú a többihez képest.

Összesen 8 pszichoszociális szakaszt ír le (Erikson 1991, idézi Oláh, Bugán 2001).
Erikson szakaszai:

· Bizalom/bizalmatlanság (0 – 1 év): eldől milyen lesz a világhoz való viszonyunk, bízhatnak-e a világban.

· Autonómia/kétely, szégyen (1 – 3 év): szobatisztaság kérdése, hasonlóan Freudhoz. Ami eddig ösztönös volt, az akaratlagossá válik.

· Kezdeményezés/bűntudat (3 – 5 év): sok az új képesség: jól mozog és beszél, nagyon aktív, önálló, tervszerűen viselkedik. 

· Szorgalom/kisebbrendűség (6-11 év) célokat tud állítani, van saját akarat, önmaga kivitelezi a célokat, és fontos, hogy jól csinálja. 

· Identitás/szerepkonfúzió (12 – 19 év): először képes saját identitásának kialakítására: ki vagyok, merre tartok, mi szeretnék lenni. Nem feltétlenül alakul ki végleges identitás, de ha már van egy, azt könnyebb változtatni. Új elképzelések alakulnak ki magukról. Ez a szakasz további hét alszakaszra bontható:
· Szilárd idői perspektíva /idői konfúzió (15-16 év): a személy megérti, hogy mostani eredményei a régebbi képességeiből erednek, amiért most dolgozik, annak később lesz eredménye.
· Önbizalom / önérzeteskedés: elégségesek a képességei. Könnyebben kialakul az önbizalom, ha jók a személy társas kapcsolatai, de az árnyalatnyi kritikát is nagyon negatívként fogja fel, nem bízik a saját teljesítményében.

· Szerepgyakorlás/szerepfixáció: a környezet nagy szabadságot enged a serdülőnek, hogy sok szerepben, viselkedésformában kipróbálhassa magát és megtalálja a számára megfelelőket. Ha volt önbizalma, sokfélét mer próbálgatni, ha nem volt, megmarad néhány szerepnél, melyet a közvetlen környezete ajánl.
· Tanonckodás/bénultság: ideális esetben sokféle munkát, feladatot kipróbál, megismeri a saját képességeit.
· Szexuális polarizáció/biszexuális konfúzió: a serdülőkor elején definiálnia kell magát férfiként/nőként, megtanulja, hogy az adott társadalomban mi számit nemnek megfelelő viselkedésnek.
· Vezetés és vezetettség/autoritás konfúzió: a serdülő megvívja a szabadság harcát, és megtanulja, hogy a vezetés felelősséggel jár.
· Ideológiai elkötelezettség/értékkonfúzió: szilárd ideológiai bázis alakít ki arról, hogy miben hisz, mely értékeket vall, ellenkező esetben az egyéni döntésekben sem tud következetes lenni.

· Intimitás/izoláció (19 – 24 év): Intimitás gyökere. A szerelem már nem csak a maguk megtapasztalása, hanem a másik fél felfedezése is.

· Gyarapítás/stagnálás (25 – 50 év): ösztönös késztetés áll elő, hogy értékeket hozzunk létre és átadjuk a következő generációnak.

· Integritás/kétségbeesés (50-en túl): vagy elégedetten tekint vissza, az “érdemes volt” érzésével, és el tudja fogadni az öregség és a halál gondolatát, vagy kétségbe esik

Szerinte a szexualitásnál sokkal fontosabb az identitás fejlődése. Fontos szerepe van a környezetnek, hogy az egyén időben szembesüljön a megfelelő problémával. Ha az életkornak megfelelő krízist sikerül megoldani, akkor nő az énerő, gazdagodik a személyiség. 

Az ötödik szakasz, a serdülőkor, funkcionálisan az identitás kialakításának időszaka. Sok esetben ez az időszak hosszabb ideig tart, mint a korábbi periódusok.  Ha a korábbi fejlődésmenet normatív krízisei sikeresen zárulnak, akkor várhatóan az identitásválság is időben és sikeresen zárul (Erikson 1968, Atkinson, Hilgard, 2005). 
Marcia elképzelése az identitás alakulásáról
Marcia Erikson nyomán kezdett el vizsgálódni, és kidolgozott egy eljárást az identitás aktuális állapotának vizsgálatára. Ez alapján 4 identitás-állapot (identitás státusz) különböztet meg két dimenzió, a krízis és elköteleződés mentén serdülőkorban (Marcia 1966, idézi Oláh, Bugán, 2001): 

· Diffúz identitás: nem él át krízist ezért nem keres megoldásokat, nincs elköteleződést sem. Önbecsülésük könnyen manipulálható, könnyen befolyásolhatók, nem lehet rájuk számítani. 

· Korai záró: a serdülőkor előtti normál identitás állapota. Nem ő vívta meg a krízist. Azon a területen vagyunk korai zárók, ahol nincs elég önbizalmunk. Ha kiesik a külső közeg, akinek az álláspontját átvette, nehezen talál mást, de ha ekkor fel meri vállalni a krízist, akkor előreléphet a valódi identitás felé.
· Moratórium: serdülőkorban normál állapota, folyamatos krízist él át, aktívan keres, megoldási módokat azonosít, lázadó.
· Valódi identitás: saját maga ment át krízisen, így köteleződött el, saját maga alakítja ki identitását, mérlegelve az alternatívákat.
A következő két szerző a serdülőkort feladatai szempontjából értékeli.
Hill a serdülőkor feladataként a szociális kihívásokat tartja nagyon fontosnak (Hill 19809, idézi Oláh, Bugán, 2001):

· ragaszkodás: a szülőkhöz fűződő gyermeki kötődésnek át kell alakulnia mindkét fél számára elfogadható érzelmi kapoccsá

· autonómia: az önindította aktivitás és a személy önmagába vetett bizalmának ki kell terjednie egy szélesebb területre

· szexualitás: a nemi identitásnak és szerepviselkedésnek fokozatosan nyitni kell a másokkal való szexuális kapcsolatokra

· intimitás: képesnek kell lenni nyitni mások felé, ismeretségen túl barátságot is kialakítani

· teljesítmény: a jövő szempontjából reális célok kitűzése és elérése

· identitás
Havinghurst a következőkben látja a legfőbb serdülőkori fejlődési feladatokat (Havinghurst 1972, idézi Oláh, Bugán, 2001):

· el kell fogadni és jól kell használni a megváltozott testet

· új, érettebb kapcsolatokat kell tudni kialakítani

· kialakításra vár a férfias/nőies szerepviselkedés is

· érzelmileg bizonyos szintig függetlenedni kell a szülőktől

· fel kell készülni a hivatásra, tartós kapcsolat kialakítására, 

· el kell sajátítani egy saját értékrendszert
A serdülőkor megismerése után térjünk most ki a dráma megismerésére, majd a dráma és a serdülőkor kapcsolódási pontjaira.
A drámáról
A gyermeknek az emberi művészi alkotások, a versek, mesék, dalok, rajzok, festmények iránt való érdeklődése általában ugyanazon lélektani törvények alá esik, mint a természeti tárgyak iránt való érdeklődése. 
A drámapedagógia annak ellenére, hogy magyarországi szakemberei többnyire pedagógiaként, némely meghatározása szerint pedig ezen belül is reformpedagógiai irányzatként határozzák meg, a publikációk jelentős hányadában módszerként, művészetpedagógiai módszeregyüttesként jelenik meg. Valamennyi megközelítésmód megegyezik azonban abban, hogy középpontjában a cselekvésen, ezen belül is elsősorban a dramatikus cselekvésen keresztül megvalósuló tanulás áll. Kaposi László definíciója szerint: a dráma olyan csoportos játéktevékenység, amelynek során a résztvevők képzeletbeli világot építenek fel, majd ebbe szereplőként vonódnak be. A fiktív világon belül ugyanakkor valós problémákkal találkoznak, és ezekből a találkozásokból valós tudásra és tapasztalatra tesznek szert (Kaposi, 1997). 
A drámapedagógia követelményei, hogy a gyakorlatok során sajátítsák el a drámai kifejezési formákat, melyek a mindennapi kapcsolatfelvételt és kapcsolattartást megkönnyítik. Ismerjék meg magukat, társaikat, környező világukat egy-egy gesztus, hanglejtés, az arckifejezés, a viselkedés tükrében. 

A többtényezős intelligencia elmélete felől közelítve elmondható, hogy a drámajátékok többféle intelligenciafajtát vesznek igénybe. Főleg a szociális készségekre és az önreflektivitásra támaszkodnak, melyek együttesen képezik az érzelmi intelligenciát. A pszichomotoros és a nyelvi intelligenciához tartozó készségeket is mozgósítja. Egyszerre több információs csatornát használva biztosítja az intenzív hatást. Ezzel szemben a hagyományos oktatás főként a diákok bal agyféltekéjét fejleszti (a logikai és a nyelvi intelligenciára támaszkodva). 
A drámajáték ezeket e feltételeket mind teljesíti. A dráma a tapasztalati tanulásra épít, a tanulás ez esetben induktív. A drámajáték a kreativitást is fejleszti, ezáltal gondoskodik a diákok jobb agyféltekéjének igénybevételéről is. 
 A drámapedagógia foglalkozáson részt vevő gyerekeket tehát egyszerre többféle hatás éri:

1. indulatainak meg- és kiélésének lehetősége, 

2. konszenzusteremtés a szerepjátszásban (az autonómia-önkorlátozás),

3. a mintha-élmény (a dramatizálás működésmódja).
Mielőtt mélyebb betekintést nyernénk a drámapedagógia témájába, röviden bemutatom a drámapedagógia magyarországi történetét, és kitekintést teszünk a pszichodráma világába is.
Drámapedagógia történetisége

A drámapedagógia magyarországi története az 1970-es évek elejére datálható, a legteljesebb kidolgozottságát Angliában elérő reformpedagógia irányzat közvetítő országok és személyek segítségével jut el Magyarországra. 

A diákszínjátszásnak nincsen igazán írott szakirodalma, és történetisége is csupán nyomokban követhető. 1948 után Magyarországon egypártrendszerű politikai struktúra épült ki, amely a társadalmi önszerveződések iránt rendkívül bizalmatlan volt. A 70-es, 80-as évektől részben a nemzetközi, részben a magyarországi viszonyok megváltozása miatt egyre erősebb társadalmi igény jelentkezett a korábbi társadalmi struktúra átalakítására Az Országos Diákszínjátszó Egyesülettörténete (1989 -1998) Trencsényi Judit vezetésével is ekkor alakult. 1991-től, összefüggésben a hazai politikai változásokkal, a magyarországi drámapedagógusok egyre nagyobb rálátással rendelkezhettek a drámatanítás külföldi szakirodalmára és pedagógiai gyakorlatára (Szauder Erik, 1998). 
A drámapedagógiának két jól elkülöníthető ága van: DIE – Drama in Education, azaz dráma az oktatásban, illetve TIE – Theatre in Education, azaz színház az oktatásban. TIE szóösszetétel egyrészt jelölheti a módszert, másrészt a módszert alkalmazó társulatot is. Ebben az esetben egy TIE-csapat látogat el egy iskolába, ahol egy ismeretlen osztályban dolgoznak a TIE-tagok, akik egy személyben színészek és drámatanárok is. Ezek az órák a TIE-tagok által előadott színházi előadással kezdődnek, majd a folytatást az osztály kiscsoportban dolgozza ki, minden csoportra jut egy drámatanár, aki egyrészt segíti a gyerekek munkáját, másrészt szem előtt tartja az egész óra fókuszát, vagyis a játék középpontjába állított témát. A külföldi hatások közül legjelentősebbnek az angol bizonyult, miután 1992-ben szakemberek egy kisebb csapatának munkájával, közös erőfeszítéssel sikerül megalkotni a magyar terminológia alapjait az első hazai TIE-társulat, a Kerekasztal Színházi Nevelési Központ megalakulásával (Kaposi, 1995). 

DIE az a forma, amikor az iskolában dolgozik egy drámatanár, aki rendszeresen tart drámaórát az általa fokozatosan megismert osztálynak. Különböző csoportokra osztja az osztályt, neki pedig az a dolga, hogy az előre általa megtervezett sémához kapcsolódó feladatmegoldásokat ellenőrizze, esetlegesen a gyenge csoportokhoz vagy a nehéz feladatot kapott csoporthoz beállhat. A magyar drámapedagógusok túlnyomó többsége ilyen keretek között dolgozik. A hazai iskolákban és szakköri foglalkozásokon leginkább az úgynevezett "színházas vonal" terjedt el, vagyis főként szabályjátékok és helyzetgyakorlatok váltak közkedveltté. Középpontban improvizációs és készségfejlesztő játékok álltak, általában színpadi produkciók létrehozása. 
Pszichodráma

"Kezdetben volt a létezés, de a létezés nincs létező lény, vagy létező dolog nélkül. Kezdetben volt a szó, a gondolat, de a tett még előbb volt. Kezdetben volt a tett, de a tett nincs cselekvő nélkül, nincs olyan tárgy nélkül, amelyre a tett irányul és olyan "te" nélkül, akivel a cselekvő találkozik. Kezdetben volt a találkozás."(J. L. Moreno) 
A „pszichodráma” görög eredetű szó. A szóösszetétel első része a lélekre utal, a második rész magyarul cselekvést, történést jelent. Moreno a pszichodrámát olyan módszerként határozta meg, amely a lélek igazságát a cselekvésen keresztül kutatja. A pszichodráma eredetileg felnőttekre kidolgozott terápiás módszer, annak ellenére, hogy Moreno alapvetően saját gyermekkori játék élményeire, tapasztalataira, megfigyeléseire hivatkozott módszerének kidolgozásakor. 
A pszichodráma az élet bármilyen területét, aspektusát, kérdését megvizsgálhatóvá teszi. A játékban bármilyen cselekvés kipróbálható, anélkül, hogy annak reális következményeit viselni kellene. A „valóság feletti valóság” megélésének eredményeként új látásmód, új megközelítések, új szerepek alakulhatnak ki, lehetőséget teremtve a viselkedés megváltozására, kreatív lehetőségeink megvalósítására.
Moreno a személyiség- és fejlődés elméletét szerepeink alakulása mentén írja le. Felfogásában a személyiség kizárólag szociális kontextusban értelmezhető, ahol viselkedésével, azaz szerepeinek összességével van jelen (Mérei, Ajkay, Dobos, Erdélyi, 1978).
Jelenleg a pszichodráma elterjedtsége nagyon széles Magyarországon. A módszert Mérei Ferenc honosította meg. A klinikai gyakorlatban pszichodráma módszerrel dolgozó terápiás csoportok részét képezik az ambuláns és korházi ellátásnak pszichiátriai, pszichoterápiás, addiktológiai valamint pszichoszomatikus szakintézményekben. A gyermek pszichodráma hangsúlyos szerepet kap mind a nevelési tanácsadókban, mind a gyermek pszichoterápiás ambulanciákon.
 A játék
Moreno számára központi jelentőségű fogalom volt a játék. A játék a definíció szerint szabad, spontán tevékenység, mely az élővilágban az evolúció magas szintjeihez kötötten jelenik meg. Az emberi lét fontos területe, az ember lényege fejeződik ki benne. A játék, mint az öngyógyításnak és a csoportterápiának az alapelve, mint az eredeti megélés egy formája, mint a spontaneitással és a kreativitással összekapcsolódott pozitív tényező fogalmazódott meg. 
A drámapedagógia a tevékenységet a játékra alapozza, pontosabban a játéknak a pszichológia által is igazolt személyiségfejlesztő mozzanataira. . A drámapedagógia az a módszer, amely más műalkotásokhoz hasonlóan képzeletbeli világot teremt. A résztvevők játéktevékenységet folytatnak, szereplőként vannak jelen (Mérei, 1973)

A drámapedagógia számára a szerepjátéka áll a fókuszban. 
A drámapedagógia és a serdülőkor kapcsolódási pontjai
Szerep és serdülőkor

A szerepelsajátítás különleges tanulási mechanizmus, amelynek a törvényszerű​ségeit most kezdik behatóbban kutatni. A személyiség a szerepet olyan másik személyiség viselkedésének megfigyelése és utánzása révén tanulja meg, aki a szerepet betölti, maradéktalanul megvalósítja. Az utánzás a viselkedésmodell és az utánzó sze​mélyiség közötti sajátos érzelmi reláció következménye. Az emberi személyiség ren​delkezik olyan képességgel, hogy a másik személyiség viselkedésének megfigyelése során önmagában is előidézze annak érzelmi állapotát. A tudományos megfigyelések szerint a másik ember érzelmi állapotaiba való be​leélés gyakran öntudatlanul történik, a személyiség csak a benne keletkező érzelme​ket regisztrálja, az érzelmek okát vagy az érzelmekből fakadó viselkedés-késztetése​ket nem is veszi észre. 

Az azonosulás nem pillanatnyi, fény​képfelvételszerű, hanem folyamat, az azonosulási modell viselkedésének ismételt, többféle helyzetben történő megfigyelése szükséges hozzá. 
A serdülőkorban a szerepviselkedés bonyolódásával a személyiség világosabban megismeri helyét az interakciók szociális rendszerében. Ezek a viszonylatok már nem követelik meg, vagy gyakran nem is engedik meg, hogy a keretükben kialakuló aszimmetrikus kapcsolati viszonyt.
A szerepek fontosak a serdülőkorban is, határait áthágva súlyos összeütközésbe keveredhetnek a társadalommal, így szerepek a személyiség számára szükségszerűek. Sőt szerepek nélkül bizo​nyos szükségletek kielégíthetetlenek. A szerepvi​selkedés tehát a társadalmi alkalmazkodás szükségszerűsége, a szocializáció ebből a szempontból nem más, mint a személyiség kiépülése, olyan szerepviselkedés szabá​lyozó rendszerévé, amely az adott társadalmi környezetnek megfelel. Drámajátékokkal a serdülők a különböző szerepeket próbálgatva biztosabban mozoghatnak a társadalomban.  
Dráma, serdülők, komplexitás

Azt mondtuk, hogy az ember olyan humán élőlény, aki kapcsolatban tud lenni közössége tagjaival, és be tudja tölteni a szerepet, amit életkora és társadalmi pozíciója megkíván. Embernek lenni annyit jelent, mint eljátszani egy megfelelő szerepet egy kulturális színpadon.

Azt is láttuk, hogy a társadalom nem egyformán értékeli a különböző lehetséges szerepeket. A komplexebb szerep, amelynek feltétele az optimális fejlődés, a közösségek általában a legnagyobbra tart. A szerep, és így az ember komplexitása az egyén intrapszichikus és interperszonális kapcsolatainak minőségétől függ.

A komplexitás annak mértékét jelöli, amennyire az ember képes integrálni és differenciálni komplex kapcsolatait, beleértve, magához és a többi emberhez fűződő kapcsolatait. Kutatások arra utalnak, hogy a magas selfkomplexitású személyek hangulataikon jobban tudnak uralkodni és kudarcaikat hatékonyabban képesek feldolgozni, mint az alacsony selfkomplexitásúak. A drámajáték a felkínált szerepek révén a self komplexebbé, sokrétűbbé tételét ajánlja fel az egyénnek, az iskoláskorú gyerekeknek is. Ennek egyik következménye az önazonosság pontosabb megismerése, a másik pedig a kudarcok feldolgozásának magasabb szintű képessége (Tókos Katalin, 2005). 

A drámajáték az egyén identitásának és önintegrációjának kialakításában is hatásos eszköz. A fiataloknak serdülőkoruktól kezdve szükségük van arra, hogy életcéljaik felismeréséhez felfedezzék lehetséges énjeiket, milyen élethelyzetekben tudnák önmagukat elképzelni és melyekben nem. A drámajáték lehetőséget teremt arra, hogy a játék résztvevője többféle szereplő helyzetével azonosuljon a szerep átélése révén, és ennek hatására komplexebb személyiséggé váljon. 

Oktatás, nevelés és dráma
 Pedagógiai értelemben a „dráma olyan játék, amely felépít egy képzeletbeli világot, szereplőit ebbe bevonja, valós problémákkal ütközteti őket, és ezáltal valós tudásra és tapasztalatokra tesznek szert. Cselekvésbe ágyazott gondolkodás ez, melynek célja a jelentésteremtés, közvetítő közege pedig két kontextus (a valós történés és a megjelenített tartalom) kölcsönhatása" - fogalmazza meg Gavin Bolton a módszer lényegét (Bolton, 1970). A drámapedagógia Angliában a közoktatás szerves részeként évtizedek óta a hatékony pedagógiai módszerként működik. Hozzásegít ahhoz, hogy egy-egy téma valódi élménnyé váljon a gyermekek számára, élethelyzetként, akcióként éljék meg, hozzásegítve őket saját gondolataik, ötleteik kifejezéséhez és gyakorlati megvalósításához. Az iskolában megtanítják a képességeket, de azt már nem, hogy azokat mire használjuk. Erre adhat igazából a dráma választ. A dráma saját magunkat segít megkeresni, megtanulhatjuk, hogy ki is vagyunk, s azt is, hogy felelősséggel tartozunk a dolgok iránt.
Marunák Ferenc szerint két szempontból is személyiségfejlesztő hatású a drámajáték a gyermekek számára. Elősegíti a gyermekek kreativitásának, valamint problémamegoldó és kommunikációs képességeinek a fejlődését, és megkönnyíti a gyermekek közösségbe illeszkedését, társadalmivá válását. A gyermek önismerethez és emberismerethez jut a dramatizálással, gazdagodik érzelmi élete, értékvilága, nyitottá, kiegyensúlyozottá, derűssé válik (Marunák, 1991). 

Gavin Bolton szerint a gyermek számára a szerepek megjelenítése nagy autonómiát ad, mivel ilyenkor a folyamat létrehozói és befolyásolói is egyben, sőt a szabályok megalkotói is. Az élmény tehát a szabad alkotásnak és az önkorlátozás egyensúlyából jön létre, mert ha a játékába egy második gyermek is bekapcsolódik, akkor konszenzust kell kialakítaniuk a szabályokról. Iskolai szerepjátékon keresztül olyan készség gyakorlása válik lehetővé, melyek számos tanulási folyamat számára elengedhetetlenek (Bolton, 1970). 

A drámapedagógia tehát a személyiség fejlesztésének kitűnő módszere, amelynek során a cselekvő ember ismeretei, képességei, és társas kapcsolatai a vezető által irányított és társakkal végzett közös dramatikus játék során fejlődnek.
Drámapedagógia és társas kapcsolatok

Mindnyájunknak vannak olyan szükségletei, melyek kielégítésére való törekvés ösztönzi a viselkedésünket. Affiliációnak nevezik azt az alapvető emberi tendenciát, hogy mások társaságára vágyunk. A társak jelenlétében csökken a szorongásunk, félelmünk. A társas kapcsolatok minősége, társas támogatottságunk befolyásolja az önértékelést, test-lelki jóllétet, és a kisebb-nagyobb nehézségekkel való megküzdést. A drámajáték kielégítheti ezirányú igényeinket. Fejlesztő hatása abban áll, hogy cselekvést, aktív közreműködést követelnek minden résztvevőtől. A résztvevők a cselekvések során nem valós, hanem elképzelt körülmények mellett, de valós érzelmeket élhetnek át. Tulajdonképpen a drámajáték átmenet a konkrét tapasztalat az elvont tapasztalat között.

Mások jelenlétében azonban másképp is viselkedünk, mint amikor egyedül vagyunk. Zajonc azt állítja, hogy társak jelenléte növeli az izgalmi szintünket, ami feltételezhetően a domináns válaszok kimenetének kedvez, ezzel befolyásolva a teljesítményt (Zajonc 1965, idézi Hewstone, Strobe, Codol, Stephenson, 2003). Cotrell szerint azonban a társakra, mit potenciális megítélőkre is tekinthetünk, és emiatt emelkedik az izgalmi szintünk. Serdülőkorban mindez fokozottabb mértékben érvényesül (Cotrell 1972, idézi Hewstone, Strobe, Codol, Stephenson, 2003).
A serdülők életében a kortárs kapcsolatok több okból is kiemelt jelentőségűek. A társakkal, akik szintén frissen tapasztalták ezeket a szituációkat, megértéssel, tanácsokkal és információkkal szolgálnak. Másfelől majdnem minden serdülő szeretne szüleivel való kapcsolatán valamiképpen változtatni. Nem elutasítani, vagy hátat fordítani, de bizonyos mértékig érzelmileg függetlenedni. Ehhez hozzájárul az is, hogy a kortársak a szülőkhöz képest jobban tolerálják az új identitások próbálgatását. A társaknak ezen túlmenően is van azonban egy pótolhatatlan szerepük- ők nyújtanak lehetőséget az újfajta viselkedés gyakorlásához, új, szimmetrikus kapcsolatok kiépítésében való jártasság megszerzéséhez. 
Fontos fogalom még a serdülőkorral kapcsolatban a társas befolyásolás. A társas befolyásolás a kezdetektől fogva a szociálpszichológia egyik központi érdeklődési területe volt. A serdülők számára, azzal, hogy kortársaik fontossága megnövekszik, társas befolyásoltságuk is nő. A serdülő nem ismeri még az interperszonális kapcsolatok módjait, ennek gyakorlása közben sajátosan viselkedik, pl. a kapcsolat jellegét jobban verbalizálja, a barátságot jobban megbeszéli, megnevezi, mint a felnőtt, vagy megkedvel valakit, és akkor annak mintegy aláveti magát, átengedi magát befolyásának. 
Háromféle módon hathatnak a serdülőkre kortársaik (Kelman, 1973, idézi Hunyadi 1980)
:
	
	Behódolás
	Azonosulás
	Interiorizáció

	A folyamat leírása
	Az egyén azért veti alá magát a befolyásnak, mert reméli, hogy kedvező reakciót vált ki. Érdeke hogy jutalmakhoz jusson, elkerülje a büntetéseket, ill. bejusson valamilyen csoportba.
	A viselkedést magáévá teszi az egyén, mert ez kielégítő önmeghatározó viszonyt jelent számára. 

Ezt kétféleképpen érheti el: vagy teljesen vagy részben átveszi a befolyásoló szerepét (megpróbál ténylegesen az lenni) vagy kölcsönös szerepviszonylatba lép vele (a reciprocitáson alapuló viszony).


	Az egyén azért fogadja el a befolyást, mert a kiváltott viselkedés egybevág értékrendszerével. Az átvett viselkedés összhangban van saját irányultságával és elősegíti értékeinek maximális érvényesülését.

Az egyén az esetek többségében saját értékrendjéhez alakítva, módosítva veszi át a viselkedést.


Ezek a kortársak azonban nem mindig a megfelelő értékeket közvetítik, és lehet, hogy a serdülő valójában csak behódol a befolyásos társának, nem interiorizált modell alapján cselekszik, de viselkedése mégsem elfogadható, esetleg deviáns. A drámán keresztül, szerepeket próbálgatva a serdülő megfelelő értékeket alakíthat ki, amiket remények szerint interiorizál is, amik hatással lesznek viselkedésére. 
Összefoglalásként elmondható, hogy a serdülők életében a társas kapcsolatok fontosak, mert:

· Sokszor kerülnek olyan helyzetekbe, melynek sikeres megoldásához még nincs forgatókönyvük. Ilyenkor a kortársak információkkal, tanácsokkal szolgálnak.

· Stratégiákat mutatnak egymásnak a felnőtti autoritás kezeléséhez, illetve megkérdőjelezéséhez.

· Sokkal jobban tolerálják, mikor a másik új identitásokat próbálgat, amit egy szülő lehet, hogy észre sem vesz.

· Lehetőséget adnak egymásnak arra, hogy megszerezzék azt a gyakorlatot és készséget, mely az újfajta szerepviselkedéshez szükséges szimmetrikus kapcsolatok kiépítéséhez kell.
· Kortársak nélkül a serdülők nem tudnák megtanulni és kitapasztalni, hogy milyen viselkedéseket tartanak a társaik elfogadhatónak és személyiségük mely aspektusa vált ki belőlük elismerést vagy elutasítást.

Együttes élmény és dráma
A drámafoglalkozás rendszeres és csoportos tevékenység, így figyelembe kell venni a csoporthatásokat és azok változását a foglalkozások során.

A drámajáték ösztönző hatása akkor a legnagyobb, ha öntevékeny jellegét megőrzi, a gyermek erkölcsi érzéke fejlődik, érzelmi és hangulati élete gazdagodik, és ha számára megfelelő drámapedagógiai irányítással, lehetséges helyzetekkel, problémákkal kerül szemben, amelyek az életével állnak összefüggésben. A drámapedagógusnak közösségi életet az együttléttől az együttműködésig kell befolyásolnia.
A személyiség a serdülőkortól kezdve mindig tartozik egy olyan csoporthoz, amelynek normáit és értékítéleteit fontosnak, mérvadónak ismeri el, és amelyhez önmagát viszonyítja. A csoport hatással van a személy gondolkodásának, viselkedésének alakulására (Hofstätter, 1957, 1961; Sherif, 1936 és Sherif, 1964, idézi Hewstone, Stroebe, Codol, Stephenson, 2003). Ahogy korábban is láttuk, a társas interakciót tartalmazó helyzetekben fellépő kognitív módosulásokat a gyerek beépíti (internalizálja), és a későbbiekben képes felidézni olyan helyzetekben is, ahol közvetlenül nincs jelen egyenlő felek közötti kölcsönhatás. 
A serdülő szeret kollektívákhoz tartozni, és azok nagyon hatnak rá. Ezek rendszerint a felnőttes kapcsolattípusok és interaktív helyzetek terei. A csoporton belül közös normák alakulnak ki, ill. ezeken belül találkozik a serdülő a meglevő nyílt és rejtett viselkedésnormákkal, szerepviszonyokkal. A csoport a maga saját normáit kölcsönös elvárások és különböző kommutatív szankciók révén betartja. A serdülő itt is nagyon igyekszik megfelelni. 
Versengő társadalmakban a serdülőkori csoportok egyben a versengés színhelyei, a csoport értékelése dönti el, hogy ki hol áll a rangsorban, ki mennyire értékes vagy sem (Buda, 2009).
A drámafoglalkozáson a gyermekek, mint csoport-helyzetben lévő egyének, a következőkkel foglalkoznak:

· Felelevenítik és felhasználják tudásukat és tapasztalataikat, hogy növeljék ismereteiket, és kikövetkeztessék, miről még nincs tapasztalatuk.

· Másvalakinek vagy másvalaminek a problémáiba képzelik bele magukat

· Kapcsolatot és kölcsönhatást létesítenek másokkal

· Játék során eszméket és érzelmeket tárnak fel, alakítanak és fejeznek ki

· Értékelik a cselekvéseik következményeit

A dráma elősegítheti a gyermek kreatív tevékenységeinek fejlesztését, és ugyanez elmondható szubjektív érzéseire, ösztöneire, érzelmi fejlődésére, magatartások és értékeke magáévá tételére és teremtőkészségére.

Problémamegoldás és dráma
A pszichológiai immunrendszer három alrendszerből épül fel. A monitorozó-megközelítő alrendszer a fizikai és a szociális környezet megismerésére, megértésére, kontrollálására, a lehetséges pozitív következmények monitororozására szolgál. Az alkotó-végrehajtó alrendszer azokat a személyiségjegyeket integrálja, amelyek aktualizálásával a nehezített alkalmazkodási helyzet körülményei megváltoztathatóak, és amelyek birtokában a személy igényeinek megfelelően képes eljutni a választott céljaihoz, továbbá képes arra, hogy akár az önmaga megváltoztatására akár a fizikai vagy szociális környezet átalakítására szőtt terveit szándékainak megfelelően valósítsa meg. A leleményesség, a problémamegoldó képesség, az énhatékonyság, a szociális forrást mobilizáló képesség és a szociális alkotóképesség illeszkedik ebbe az alrendszerbe. A pszichológiai immunrendszer harmadik alfaktora az önregulációs hatékonyságot biztosító, a figyelem és a tudati működés feletti kontrollt a célelérésben a kitartásképességet szavatoló, az akadályok, kudarcok és veszteségek következményeként kialakuló érzelmi állapotok kontrollálását garantáló megküzdési potenciálokat, protektív személyiségjegyeket integrálja (Oláh, 2004, idézi Pléh, Oross, 2004). Jól látható, hogy a korábban drámával kapcsolatban leírtak jól alkalmazhatók mindhárom alfaktor fejlődésének, fejlesztésnek kapcsán. 

A serdülőkor kritikus periódus, fejlődési krízis, annak minden nyűgével, bajával. Ilyen krízisállapotban a serdülő kénytelen szembenézni a lélektani egyensúlyát veszélyeztető körülményekkel - a gyermeki lét és felnőtt világ követelményeinek divergenciája -, ezek a körülmények számára mindennél fontosabbá válnak és ezt a helyzetet sem elkerülni, sem megoldani nem tudja szokásos, eddig bevált megküzdési eszközeivel (Caplan, 1964 idézi Bakó, 1996). A pszichológiai immunrendszer ebben a korban támogatásra szorul.
Az életünk folyamán megtanulunk ellenállni a kísértéseknek, megtanuljuk kezelni a depressziót, feldolgozni a veszteségeket, átküzdeni magunkat a kihívásokon, elkerülni az ellenfeleinkkel való konfrontációt, segítséget kérni, stb. (Schwarzer, 1989). A kellemetlenségekkel, szerencsétlenségekkel való megküzdés a személy-környezet tranzakciók kezelésének számtalan módját tartalmazza. A szociális háló megléte eredményezhet sikeres támogatást kereső viselkedést, amikor szükség van rá.

Kísérletek eredményei is alátámasztják (Dr. Palásthy, 2003), hogy a gyerekeknek egyrészt nincs rutinjuk a konfliktuskezelési technikák alkalmazásában, és valószínűsíthető, hogy a mindennapi életben sem tudják a hasonló helyzeteket kezelni. Arra van szükségük, hogy ezek repertoárja bővüljön, az elérési utak rutinná váljanak, vagyis minél több gyakorlati tapasztalat után automatikussá váljanak.
Dráma, serdülőkor, deviancia

A csecsemőkorban kezdődő és túlnyomórészt a gyermek- és serdülőkorban zajló szocializációs folyamat során az ember társadalmi lénnyé válik, elsajátítja, interiorizálja a társadalom értékeit, viselkedési normáit. Az iskola a személyiségfejlesztés műhelyeként ennek érdekében társadalmilag érvényes tapasztalatok és elvárások rendszerét közvetíti a gyermek felé. A pedagógiai tevékenységben megvalósuló közvetítés hatékonysága a szocializáció eredményességén, a társadalmi beilleszkedés sikerén mérhető (Kósáné Ormai Vera, 1989).
Társadalmi méretű gond a felnőttkori deviáns viselkedés nagy száma. A hazai kriminál-statisztikák a gyermek- és serdülőkori bűnözés emelkedéséről számolnak be. 

A serdülőkorúak egészségi állapotát jellemző adatok leírásához a Központi Staisztikai Hivatal adatait, 1995 óta zajló, négyévenként felvett ESPAD („Európai iskolavizsgálat az alkohol-és egyéb drogfogyasztásról”) kutatássorozat hazai eredményei, az 1986 óta rendszeresen ismételt HBSC (Iskoláskorú gyermekek egészségmagatartása) kutatások magyar vonatkozású adatai, adatait vettem alapul.
A serdülőkort az egészségi állapot mérésére szolgáló szokványos jelzőszámok (halálozási arány, fekvőbeteg ellátás iránti igény, akut megbetegedések és krónikus betegségek aránya) alapján az élet legegészségesebb időszakának tartják. Ez az életkor a 10-12 éves korban kezdődik és 18-21 éves korban fejeződik be, jellemző rá a különlegesen intenzív testi növekedés, érzelmi kognitív és szociális fejlődés. A gyermekkori "függőség" állapotából a felnőttkori önállóságba való átmenet egyre bonyolultabbá válik. Pszichés jellemzői még normális fejlődés esetén is hajlamosíthatnak az ún. "kockáztató magatartásra". Ide sorolható a dohányzás, az alkohol-és drogfogyasztás, a szexuális élet korai elkezdése, valamint a társadalmi szabályok megszegése (Kopp, 2003).
1.ábra

Az abszolútalkohol-fogyasztás (liter/fő) mennyiségének alakulása hazánkban 
(1970-2000)

Súlyos probléma, a mértéktelen alkoholfogyasztás már serdülőkorban, azaz egyre korábban kezdődik el: 2003-ban minden ötödik középiskolás nyilatkozta azt, hogy rendszeresen, azaz életében több mint negyvenszer fogyasztott már alkoholt, míg 1999-ben még csak 13%-uk válaszolta ezt. Az 1995-ös adatokhoz képest tovább emelkedett a visszaélés-szerű gyógyszerhasználat és a politoxikománia, a különböző szerek együttes alkalmazásának mértéke is.

Egyértelmű, hogy a genetikai tényezők mellett az alkoholizmus kialakulásában a környezet is meghatározó szerepet játszik.

A kevesebb mennyiségű alkoholfogyasztás elfogadtatását már iskoláskorban kell megkezdeni, hiszen, hasonlóan a dohányzáshoz, az italozáshoz is igen gyakran kortársai nyomására szokik hozzá a fiatal. Az iskolások helyes információval történő ellátása ezen a téren is alapvető szükséglet. Fontos lehet tehát a drámajátékokon keresztül is ezeket a témákat a tizenévesek figyelmébe vonni.
További probléma, hogy a felmérések azt mutatják, hogy a gyermekek már az általános iskolában, évről évre emelkedő számban kezdenek dohányozni. A középiskolákban 25-36%, a szakközépiskolákban 44-48% a rendszeresen dohányzók aránya. A mai negyvenes éveikben lévő dohányosok átlag 18 éves korukban szokott rá a dohányzásra, a mai fiatalok az első cigarettát 13-14 éves korban fogadják el, főleg társaiktól. A kortársnyomás ezen a téren sajnos közismert. A tiltás a serdülő korosztály tagjaiból ellenkezést válthat ki, önálló döntését demonstrálva. Ebben is a serdülők segítségére lehet a dráma, mégpedig úgy, hogy felfegyverzi őket a befolyással szemben saját értékek biztosításával és a társas nyomás ellen is használható megoldási módokkal.
Elekes Zsuzsanna és Paksi Borbála vezetésével 1995-ben elindult kutatássorozatból kiderül, hogy sajnálatos módon a kábítószer-terjesztők legfontosabb célcsoportja az ifjúság. Az ifjúságvédelem, az ifjúság informálása és motiválása a drogok elutasítására kiemelkedően fontos feladat. A céltalanul lődörgő, unatkozó fiatalok könnyebben kerülnek kapcsolatba a drogokkal (Elekes, Paksi, 1996). A Nemzeti Stratégia a kábítószer probléma visszaszorítására összegző adatai szerint 1995-ben 3553, 1999-ben pedig már 12 028 drogfogyasztót tartottak nyilván az egészségügyi intézmények. 
2. ábra

Kezelt (nyilvántartott) drogfogyasztók szám a 1994-2003 között

 A Központi Statisztikai Hivatal 2000-es adatai szerint területi a kábítószer-fogyasztók száma Budapesten volt a legmagasabb (43,1 fő), ezt követte Csongrád megye (22,8 fő/10.000 lakos) és Baranya megye (16,6 fő/10.000 lakos). Jól látható, hogy nem lokalizálódott jelenséggel kerültünk szembe, hanem egy országosan elterjedt népegészségügyi problémává.
A gyermek- és fiatalkorúak megoszlása az egészségügyi intézményben megjelent összes drogfogyasztó között 1995-ben 7,1%, 1998-ban 18,2%, 1999-ben pedig 18,3% volt. Ez növekedés ijesztő méretű. 1995-höz képest több mint nyolcszorosára növekedett a kezelésre megjelent drogfogyasztó gyermek-, illetve fiatalkorúak száma. 
3. ábra

Az egyes legális drogokat kipróbálók aránya Magyarországon a 2. éves középiskolások körében 1995-ben és 1999-ben

Mindezekből jól látható, hogy a legális és illegális szerhasználat problémáinak kezelése multidiszciplináris megközelítést igényel: egyszerre szükséges a szerhasználói magatartásminták kialakulásának megelőzésére irányuló lépések megtétele mellett, az egészségi állapottal, szociális helyzettel és bűnözéssel összefüggő ártalmak csökkentése. 
A deviáns megnyilvánulások létrejötte előzmények sajátos kombinációja nyomán a külső feltételek és az egyén pszichikus jellemzői közötti bonyolult kölcsönhatás következménye. A deviáns viselkedés kialakulásának okait a kutatók többsége a szocializációs folyamat sérülésében látja. A drámaoktatás ebbe segíthet viselkedési minták nyújtásával, valamint olyan helyzetek teremtésével, ahol a gyermek gyakorolhatja az életben is előforduló szituációkat (Elekes, Paksi, 1997).
A deviánssá válás szempontjából a konfliktusoknak a szocializáció folyamatában kitüntetett szerepűk van. A korai viselkedési zavarok összefüggnek a társakhoz fűződő kapcsolatok kedvezőtlen alakulásával. A bűnöző fiatalkorúak a nem bűnözőkhöz viszonyítva társas pozíciójukkal és önmagukkal szemben is elégedetlenek. 
A társas beilleszkedés nehézségeit Camp és munkatársai a tanulási zavarokkal és a verbális közvetítés problémáival hozza kapcsolatba. Megállapították, hogy olyan személyek, akiknél nem alakultak ki megfelelő verbális mediációs képességek, vagy magas ezeknek kiváltási küszöbe, hátrányos helyzetben vannak bizonyos, ilyen képességeket igénylő szituációk megoldásánál. Ezek alapján lehetségesnek találták, hogy az impulzív cselekvés, vagy annak gátlásának gyengesége, az önkontroll hiányossága nem független a belső nyelvi közvetítő folyamatok megfelelő fejlettségétől (Camp 1977, idézi Kósáné Ormai V., 1989).

Egy kísérlet, mely a dráma deviáns viselkedésre gyakorolt hatását igazolta: 

Szántó Imre egy vizsgálatában arra kereste a választ, hogy hogyan hat egy drámapedagógiai program a serdülőkor fiatalok normakövető viselkedésére.

2004-ben, 11-12 éves lányok és fiúk, több csoportban, különböző időpontokban, táboroztattak. A cél az volt, hogy olyan élményekben részesüljenek a gyerekek, amelyek elősegítik és megerősítik az értékorientált viselkedést, ezáltal hozzájárulnak a deviáns viselkedés elkerüléséhez, a bűnmegelőzéshez. Egy csoportnak öt napot töltött a táborban. A szereplőket a valóság és a fantázia közti átmeneti térbe vonták be, ahol gondolkodni és dönteni lehetett, ahol sokkal többféle esemény lejátszódhatott, mint a mindennapi élethelyzetekben. Természetesen konfliktushelyzetek is alakultak, amit minden gyermek a forgatókönyv formájában tárolt megoldási sémái szerint oldj meg. 
A prevenciós programban a hatásvizsgálat számára a következő eredményeket kapták (Szántó Imre 2004.):

a) A drámapedagógiai beavatkozás a fizikai agresszió és más antiszociális viselkedésformák iránti attitűd intenzitását csökkenti.

b) Csökken a konfliktushelyzet miatt jelentkező zavar átfordítása az áldozat becsmérlésévé és növekszik az empátia, a proszociális viselkedés.

c) Megerősödik az ellenállás a csoportnyomással szemben, növekszik az önállóság, a személyes kezdeményezés és hatékonyság érzése.

d) Árnyaltabbá, kritikusabbá válik az erkölcsi ítéletalkotás. 

A dráma segíthet egy-egy aktuális helyzet, illetve történés feldolgozásával, amely származhat egyrészt a külső környezetből vagy felvetődhet az osztályon belül. Ez utóbbi eset azért különösen szerencsés, mert a diákok nagymértékben motiváltak a megoldáskeresésben, vagyis nincs szükség előzetes ráhangolásra. Mivel azonban a dráma természeténél fogva a távolításra, pszichés védelemre törekszik, a felmerült problémát érdemes az eredetitől minél inkább elvonatkoztatva, szimbolikus formában felvetni. Az osztályon belüli konfliktusok jórészének forrása az egymással szembeni intolerancia, egyesek kiközösítése a csoportból. Az önismeret és társismeret, az egyének közötti különbségek tudatosításának és elfogadásának jó példája. Az óra segít abban, hogy a diákok feszültségmentes légkörben működjenek együtt, megnyíljanak egymás felé, fogalmazzák meg és vállalják fel pozitív és negatív tulajdonságaikat egyaránt. 
Kreativitás és dráma
A dráma kreatív folyamata az együttes élmény révén segíti elő az ember aktivitásának serkentését, ön- és emberismeretének gyarapodását. Hozzájárul az alkotó és kapcsolatteremtő viselkedés kibontakozásához, jobb összpontosítást segíti, és javulást a testi és térbeli biztonságban. Ezek mellett fejleszti az idő- és ritmusérzéket, a mozgást és a beszédet.

A dráma jótékony hatása kapcsolatba hozható a fiatalok szociális és pszichológiai képességeinek fejlődésével.

Szociális kapcsolatok szintjén a diákok jobb nyelvi képességekre tehetnek szert, több, és kritikusabb szempontból tekinthetnek adott problémákra, jobb megoldásmódokat gyakorolhatnak, így a kihívásokkal könnyebben küzdenek meg. Pszichológiai szemszögből nézve pedig fejlettebb kapcsolatokban kerülhetnek másokkal és magukkal is, valamint empátiát és kooperációt tanulhatnak a drámajáték révén.

A kreativitás az egyik legkomplexebb terméke az emberi elmének. Általában ez alatt az új létrehozására való képességet, originalitást, váratlan és magas kvalitású gondolkodásbeli asszociációkat értjük. Tehát a nem megszokott módon való gondolkodást és problémamegoldást.
Kutatási eredmények alapján az alkotó személyiséget a következő személyiségjegyekkel jellemezhetjük:

· szellemi egészség és hatékonyság (megismerési vágy, kíváncsiság, érdeklődés, függetlenség a gondolkodásban, vélekedésben, stb.)
· az önmegvalósítás szándéka, önkifejezési akarat
· pozitív én-kép, magabiztosság
· a személyiség szabadsága, a korlátozások elleni védekezés
· a környezet tökéletesítésre, konstruktív megváltoztatására való törekvés
· nonkonformitás
· a korlátozások, kötöttségek, szabályok nehezen tűrése, illetve ha ezeknek értelmét nem látja, lázad, tiltakozik ellenük.

Guilford a kreatív gondolkodásról szóló tanulmányában arról számol be, hogy a legfontosabb szerepet a kreativitásban a divergens gondolkodás jelenti (Guilford, 1970, idézi Karakelle 2009).

Sternberg ezekhez hozzá teszi azt is, hogy a személy abban az esetben válik kreatívvá, ha az adott cselekvésben a döntés szabadsága az ő kezében van, és ezért vállalja a rizikót, felelősséget (Sterberg 2001, idézi Karakelle 2009).
Karakelle vizsgálatában ezzel szemben a fluenciát és flexibilitást tartja fontosnak. A kreatív személyektől azt várják, hogy könnyeden, számos kategória és dimenzió mentén asszociálva gondolkodjanak (Karakelle, 2009).

A dráma fejleszti, sőt megkívánja résztvevőitől a kreativitást, mert elvárja a divergens és flexibilis gondolkodást, és szabad döntési helyzeteket biztosít a résztvevői számára. 
Empátia és dráma
Ahogy korábban említett vizsgálatból is láthattuk, a drámajáték képes befolyást gyakorolni veselkedési sablonokat tartalmazó forgatókönyvekre. Az empátia, mások érzelmeinek észlelése és az erre adott reagálás nem sokkal a születés után megnyilvánul. Hoffmann szerint már a csecsemőkorban megjelenik a globális vagy érzelmi empátia. A 7 hónaptól 1 éves korig terjedő időszakban, ha valamelyik hasonló csecsemő sír, a jelenlévő gyerek is automatikusan, reflexszerűen sírással reagál. Az 1-2 éves gyerekre az egocentrikus empátia jellemző. Ezután a fokozatos decentrálás, a másik érzéseinek megértése akkor is, ha eltér a saját érzelemtől. A 3-6 éves gyerek már árnyaltabb magyarázatot tud adni, miért rosszkedvű egy társa. Az 5-6 éves korban a spontán szerepjátékok azért válnak lehetővé, mert kialakul a másik személy szükségleteinek fantáziaszintű elképzelése, de még sok a torzítás, hibázás. 7-11 éves korban bontakozik ki a kognitív empátia. Ebben a szakaszban képes arra a gyerek, hogy meglehetősen pontosan beleélje magát barátja helyzetébe úgy, hogy az ellentmondásos érzéseket is megértse. Serdülőkorban az empátia határai jelentősen kitágulnak. A serdülő fogékonnyá válik a társadalmi életben megnyilvánuló igazságtalanságokra, az enyhíthetetlen szenvedésre, a létezés sérülékenységére. Az empátia kialakulása vezet el az altruizmus, a segítő viselkedés létrejöttéhez, miközben a legtöbb agresszív viselkedésre gátló tényezőként hat. 
Dr. Palásthy Ildikó vizsgálata szintén a dráma pozitív hatásairól számol be.
 Hipotézisei a következők voltak:
· Feltételezték, hogy a drámajáték pozitív irányban hat a társas viszonyulásokra, azaz fejleszti az egyének empátiás képességét, nyíltabbá tesz, és a felelősség vállalására is rávezet

· A drámajáték révén kielégülnek bizonyos szükségletek

· jókedv-, vidámság- és játékszükséglet

· önkifejezés

· megvalósulhat a frusztráció, bűntudat csökkentése

· A drámajáték fejlesztő módon hat többek között a tevékenység-specifikus szociális képességekre:

· szerep- és személyközi viszonyok észlelésére

· szociális alkalmazkodásra

· konfliktusok megoldására

· önismeretre, emberismeretre

A kutatás eredményei alapján állíthatjuk, (PFT és empátiás mérőeszközök alkalmazásával), hogy a drámajáték módot a gyermeknek saját személyiségét személyközi viszonyokon keresztül megismerni. A szituációk, jellemek átélésével lehetővé teszi a pontosabb, biztosabb emberismeret kifejlesztését (Dr. Palásthy, 2003.). 

A drámajáték eszköze lehet az egészséges személyiségformálásnak, mert segíti a frusztráció, a bűntudat csökkentését, fejleszti az empátiát és az alkalmazkodóképességet.

Saját vizsgálatom
Dráma vizsgálatának oka
Sok drámapedagógia területén dolgozó szakember kedvező megállapításokat tett a drámapedagógia hatásáról, azonban kevesen támasztották alá rendszeresen végzett felmérésekkel és hatáselemzésekkel, 

Ha azt szeretnénk, hogy a dramatikus játékok elterjedjenek iskoláinkban, akkor fontos, hogy megteremtődjenek az ilyen vizsgálatok feltételei, kidolgozásra kerüljenek módszerei. 

Sajnos nem csak a magyar, hanem a nemzetközi drámapedagógiai szakma is hiányt szenved ezen a téren. Azonban komoly előny származhat abból, ha a módszer hatékonyságát sikerül objektív mérésekkel is bizonyítani, mivel egyrészt számos területen csak az ilyen adatokat veszik számításba (pl.: pályázatoknál hivatkozási alap), másrészt az objektív mérhetőség közelebb viheti a szakmát a minőségbiztosításhoz is.

A dráma az emberi viszonyok válogatott jelenségeinek kifejezéseivel foglalkozik. Az emberi cselekvést emberi cselekvés révén valósítja meg. 

Az önismeret lehetővé teszi egyrészt az életszemléleti, gondolkodásbeli, viselkedésbeli korrekciót, másrészt ez az első lépés mások megismeréséhez.

A csoportban folyó, közösségért végzett tevékenység a kollektív örömök, közös sikerélmények szorosabbá fűzik a gyerekek kapcsolatait. A játék kezdetét tulajdonképpen mindenkora szereplők kis csoportjának egymásrautaltsága jelenti.

Spontán csoportképző hatása van. A játékban való részvétel hatással van a szereplők szociális pozíciójára és szociabilitására.

A drámajáték programoknak az iskolában is jelen kellene lenniük, mert ekkor tudnák segíteni újabb programokkal a gyerekeket az ígéretes változások tartós 
A vizsgálatról részletesebben

Saját vizsgálatom adatait egy nagyobb kutatásból nyertem, mely a 13-16 éves serdülők általános felmérésére készült. A DICE (Drama Improves Lisbon Key Competences in Education)* által szervezett kutatás nemzetközi volt, Európai Unió által támogatott, és 12 európai ország vett részt benne. Fő célkitűzése a drámapedagógia hatásainak keresztmetszeti és longitudinális összehasonlítása. Konzorciumvezető a budapesti Káva Kulturális Műhely. (A Káva honlapja: www.kavaszinhaz.hu, a projekt honlapja: www.dramanetwork.eu)

A fő célja az volt, hogy eddig sok jó hírrel bíró, de kevés empirikus adattal alátámasztott drámapedagógia hatásait vizsgálja a diákokra több különböző területen. A kutatásban résztvevő kísérleti csoportok két különféle drámapedagógiai programban részesültek. Az egyik csoport csak egyszeri drámafoglalkozáson vett részt, ennek hatását a foglakozás​ előtt és után két héten belül felvett kérdőívvel vizsgáltuk. A másik csoport fél éven keresztül rendszeresen dráma-foglakozásokon vett részt. 

A foglakozásokról fontos megjegyezni, hogy  nem volt egy egységes tanmenete a különböző iskolákban a drámafoglalkozásoknak, a kutatók úgy gondolták, inkább a kretivitásra, osztályok érdelkődésére és képességeire helyezik a hangsúly. A kutatásban való részvételre a drámaprogramok vezetői nyílt pályázaton jelentkezhettek. 

A drámavezetők a következő célokat fogalmazták meg vizsgálat keretein belül folyó drámaoktatással kapcsolatban:
A játékos gyakorlatok során a tanulók sajátítsák el az alapvető drámai kifejezési formákat. Legyenek képesek különböző technikákat tartalmazó összetett improvizációkra a drámában. A közösen megismert alkotásokat feldolgozzák csakúgy, mint saját hétköznapi élethelyzeteiket, problémákat, valamint a gyerekek által látott, hallot, olvasott történeteket, helyzeteket és más műveltség területek(tantárgyak) által adott témákat a dráma eszköztárával. E témák alkalmazásával kívánjuk lefedni mindazon területeket, 
amelyekből a hagyományos és modern drámaformák táplálkoznak, illetve amelyek a dráma segítségével tartalmas és kreatív módon hozzáférhetővé (értelmezhetőve, tanulhatóvá) tehetők a tanulók számára. 
*-„Az Európai Bizottság támogatást nyújtott ennek a projektnek a költségeihez. Ez a közlemény a szerző nézeteit tükrözi, és az Európai Bizottság nem tehető felelőssé az abban foglaltak bárminemű felhasználásért. A támogatás kódszáma: 142455-LLP-1-2008-1-HU-COMENIUS-CMP”
A cél az, hogy a dráma , mint tantárgy nyújtson lehetőséget:

· minél változatosabb dramatikus tevékenységformában való részvételre

· a dramatikus technikák és konvenciók széleskörű alkalmazására.

· a drámai formákkal való kísérletezésre

· a drámának, mint művészi kommunikációs formának a megtapasztalására,

· önértékelésre

· arra, hogy a tanulók egyénileg és csoportosan előadást tervezhessenek,          létrehozhassanak, illetve a létrejött előadást bemutathassák

· az alapvető színpadtechnikai eljárásokat  megismerjék

· hagyományos ünnepi szertartásokat megismerjenek.

· lehetővé teszi a  tradícionális értékek mai szerepének elemző vizsgálatát

Alapvető cél a személyiség harmonikus fejlesztése, a közösségben létezés, közösségépítés erősítése. Olyan dramatikus sorozat megvalósítása melynek során közelebb jutnak egymáshoz, megismerik egymást a játszók és ezzel párhuzamosan önismeretre tesznek szert. További cél, hogy színházi eszközökön, színjátszáson keresztül kifejezhessék magukat, ehhez pedig elsajátíthassák a színpadi munka alapjait, mindvégig gondoskodva arról, hogy a fejlesztés igazodjon a diákok adottságaihoz képességeihez. Fontos cél még, hogy a diákok kommunikációs készsége, memóriájuk terhelhetősége, problémaérzékenységük és azok megoldási módjai finomodjanak, változzanak. Kifejezett társadalmi  célt a fentiek adnak, amennyiben gondolkodó, egymásra figyelni tudó, kifejezési képeségének tudatában lévő, magát ismerő vagyis felelősségteljes embereket igyekszünk- a dráma eszközeivel is- nevelni Hosszútávú célja munkának az, hogy a diákok olyan önállóan cselekedni és dönteni tudó állampolgárokká váljanak, akik aktívan vesznek részt a társadalmi folyamatokban, és egy-egy cél érdekében képesek együttműködni másokkal.

Drámatanárok eszközei a fenit említett célok eléréséhez különböző- Gavin Bolton besorolását alapulvéve-“A” típusú gyakorlatok:

Bevezető jelegű játékok: kapcsolatteremtő, ismerkedő, társválasztó, koncentrációs és lazító játékok; 

Készségfejlesztő játékok: érzékelés fejlesztő, ritmusérzékfejlesztő, beszédrekésztető-fantáziafejlesztő gyakorlatok 

Csoportkohéziót támogató játékok: bizalom játékok illetve ön és társismereti játékok
 Színházi célú játékok: szituációs játékok, helyzetgyakorlatok, interakciós gyakorlatok (Bolton, 1970)
Összefoglalóan elmondható tehát, hogy a drámaszakkör hozzájárul:

· a tanulók közösségi magatartásának kialakításához,

· a véleményalkotó, véleménynyilvánító képességének fejlődéséhez,

· a közösségi szokások, normák elfogadásához,

· a másság elfogadásához,

· az együttérző magatartás kialakulásához,

· a harmonikus embertársi kapcsolatok fejlesztéséhez.
A csoportba tartozás megélésével fejlődik a szociális érzékenységük és az együttműködési készségük. Megtanulják kifejezni magukat, a testtudatuk erősödik, megérzik a folyamatos munka utáni megérdemelt elismerést. Megtanulják, hogy a döntéseiknek következményeik vannak, megismerik a felelősségvállalást saját magukért és a csoportért. 

Mindezeken túl művészi élményhez jutnak, és saját maguk is alkotó emberekké válnak.

  Saját vizsgálatomban arra voltam kíváncsi, hogy a folyamatos, fél éven keresztül tartó heti egyszeri drámaóra mennyiben változtat a fiatalok viselkedésén. A korábbi vizsgálatok alapján azt vártam, hogy azon diákok viselkedése, akik ilyen foglalkozásokon részt vettek több területen (szabadidő eltöltése, empatikus viselkedés, problémamegoldás) fejlődéséről számolnak be a vizsgálat végén a drámaoktatásban nem részesült diákokhoz képest. 

Vizsgálati eszköz
A vizsgálati eszköz összesen hét kérdőív, amit külön erre a célra alakítottak ki. A szakdolgozatban az egyik kérdőívvel foglalkoztam: ami a gyerekek önbeszámolóján alapszik. A kérdőív egyaránt tartalmaz más kérdőívekből átemelt, nemzetközi mintán standardizált skálákat és saját fejlesztésű részeket. Utóbbiakat a DICE nemzetközi csapata dolgozta ki az Európai Unió lisszaboni kulcskompetenciákra vonatkozó leírás alapján. A végső anyagot minden ország kutatócsoportja átnézte, majd véglegesítették és egy pilótavizsgálattal kiválasztották a működő tételeket, skálákat, és később csak azokat használtuk a nagyobb kutatásban
A kérdőívhez itemeket kölcsönöztünk:

· élettel való elégedettség item Cantrill (1965) Én és Iskola rész 9. kérdésénél, Én és Iskola 32.kérdés

· Én és mások rész Davis 1980 empátia skálából

· FAD (Epstein) problémamegoldás skálából

· Rahe (2002) itemek a Stresszre adott reakciók skálából

· Rosenberg önbecsülés  skálából

· Szociális szorongás-La Greca skálából

· Bogardus skálából

Minden ország egy-egy osztállyal vettel fel a pilótát, egyedül Magyarországon történt ez két osztály részvételével, és teszt-reteszt ellenőrzéssel. Teljes körű pszichometriai elemzés nyomán Danis Ildikó adott ajánlatot a kérdőív formájára, majd a kutatócsoportok egy találkozóján konceptuális döntések alapján került sor a végső kérdőív kialakítására. 

Jelen szakdolgozatban a teljes magyar minta töredéke (kevesebb, mint egynegyede) került elemzésre. A felhasznált adatok még nem estek át az adatbázis átfogó ellenőrzésén, így elütések, kódhibák lehetségesek, amelyek torzíthatják az alább bemutatott eredményeket. A rendelkezésemre bocsátott részadatok elemzésében szabad kezet kaptam a kutatás vezetőjétől. Ugyanakkor, mivel az itt bemutatott eredmények részadatokra vonatkoznak csak, nem tekinthetőek a DICE kutatás hivatalos eredményeinek. A teljes, javított adatbázison lefuttatott elemzés vélhetően nagyon eltérő eredményeket hoz majd. A hivatalos eredmények nyomtatásban és elektronikusan is nyár végén jelennek majd meg 12 nyelven. További információ: www.dramanetwork.eu
A pilóta részben azonban természetesen megtörtént a skálák elemzése, ott minden skálán 0,7 feletti Crombach-alfa értékeket kaptunk. Az általam kiválasztott részek ilyen adatait alább közlöm. 

A kérdőív 13 oldalas, és a gyermekek hétköznapjait, társas kapcsolatait, tevékenységeit, érzéseit, problémamegoldását, verbális képességeit hivatott felmérni. 
Hét különböző csoportra oszthatók a kérdések:

· Én és az iskola

· Időtorta

· Én és az iskola

· Én és mások

· Én és a társadalom

· Én és az újítás

· Én és a kultúra

A kérdőívben főként 4, 5, 10 fokozatú skálákra, eldöntendő kérdésekre kellett válaszolni a diákoknak.
(A kérdőív a 1. számú mellékleten található)
A vizsgálatban részt vevők

Az eredményeit 2010 őszén ismertető projekt célpopulációját a 13-16 éves serdülők képezik. A kutatás vezetői nagy hangsúlyt fektettek a reprezentativitás biztosítására, ezért a  megfelelő mintaméretek elérésére érdekében minden országban a minimum elemszám 320 fő, ami minimum négy folyamatos, négy egyalkalmas drámacsoportból, és a hozzájuk illesztett 4-4 kontroll- csoportból adódik össze. Magyarországon összesen 25 iskola diákjai vettek részt a vizsgálatban. A drámaprogramok önkéntesen jelentkeztek a kutatásra a DICE által kiírt pályázat alapján. 

A kontroll csoportot úgy alakítottuk ki, hogy lehetőség szerint minden osztálynak ugyanabból az iskolából, évfolyamából legyen kontrollcsoport párja. A kontroll csoportba tartozó gyerekek nem részesültek drámafoglalkozásokban az adott félévben a kutatás keretein belül.

 Magyarországon a pilótákat 2009 tavaszán vettük fel, az első kérdezés 2009. szeptember 29-én kezdődött, az utolsót pedig 2010. február 11-én vettük fel. Ez idő alatt 8 folyamatos drámamunkában résztvevő kísérleti osztállyal és 8 folyamatos drámamunkában nem résztvevő kontroll osztállyal, valamint 18 egyalkalmas, színházi nevelési foglalkozáson részt vett kísérleti és 18 kontroll osztállyal készítettünk kérdőíves felmérést. Így összesen Magyarországon 52 osztály vett részt a kutatásban, közülük 18 osztály vidéki városban tanul. Ezek helyszínei: Gödöllő, Miskolc, Tiszalúc, Kaposvár, Kiskunhalas. 1333 diák szerepel a  mintában, 8 folyamatos drámamunkában részt vevő osztály és azok kontrollcsoportjainak tagjai 291-en, míg az egy alkalmas drámamunkában részt vevő osztályok és azok kontrollcsoportjainak tagjai 1042-en voltak. 
Longitudinális vizsgálatot terveztem, így csak a teljes fél éven keresztül drámafoglalkozáson részt vett diákok adatait dolgoztam fel. Mivel ez egy most is folyó kutatás, sajnos még nem volt minden adat a rendszerben, mikor elkezdtem az értékeléseket, így nem a teljes magyar állománnyal dolgoztam.

Kérdőívek felvétele

A pilóták alkalmával két tanítási órát kaptunk a kérdőív kitöltéséhez, de ez soknak bizonyult, sőt a tapasztalatok alapján némiképp le is rövidült a teszt, így elég lett végül egy tanóra a felvételhez.

A kérdőív kitöltését minden osztálynál egy asszisztens végezte. A kutatásban 12 kérdező asszisztens vett részt, 12 megfigyelő asszisztens, valamint 8-an dolgoztak az adatok bevitelén. Én kérdező asszisztensként vettem rész a vizsgálatban. Pilótában 2 alkalommal, a nagy vizsgálatban pedig 8 osztállyal vettem fel az adatokat. Kísérleti és kontroll csoportokkal is dolgoztam. 

A kérdőívet a diákok könnyen fogadták, többen említették, hogy úgy is sok hasonló kérdőívet töltenek ki, tehát nem volt számukra ismeretlen a helyzet. Rendszerint az osztályfőnökök mutattak be bennünket az osztálynak. 

A kérdőívek kitöltésekor az osztály előzetesen nem tudott a mérni kívánt változókról. Nem tudták, hogy miről szól a kérdőív. Arról tájékoztattuk őket, hogy egy nemzetközi kutatásban vesznek részt, amely 13 más ország is szerepel, és arra vagyunk kíváncsiak, mi jellemzi az életüket jelenleg, kik is ők. A felvétel megismétlését azzal indokoltuk, hogy vizsgálni kívánjuk azt is, mennyire állandóak a jellemzőik, illetve mennyit változnak az idővel. A cél az volt, hogy a gyerekek a kutatást ne hozzák kapcsolatba a drámával.

Az instrukcióban a serdülőknek elmondtuk, hogy egy általános, több területre kiterjedő kérdőív kitöltésére kérjük őket, aminek célja, hogy mindennapi életüket, gondolkodásmódjukat megismerjük. A diákok rendszerint ugyanazoknál a kérdéseknél akadtak meg, minden osztályban. Problémát okozott a pilótán az időtorta kitöltése, ezért kitöltéséhez útmutatót adtunk más a vizsgálat bevezetésébe. Az a kérdés, hogy mi az a kartvéli népcsoport (kérdőív 10. oldal, Én és Társadalom rész 1-6 kérdés), minden osztálynál gondot okozott, de ebben nem segíthettünk, csak annyit mondtunk, válaszoljanak akkor aszerint, mintha teljesen ismeretlen csoportról lenne szó.

Egy osztálynak a kitöltés átlagosan 45 percet vett igénybe.

Hipotézisek
1. A dráma kedvező hatást gyakorol az empátiás viselkedésre. A serdülők a drámafoglalkozásokon többféle viselkedés kipróbálásával empatikusabbá válnak.

2. A drámafoglalkozásokon a többféle helyzetbe való behelyezkedéssel javul a diákok a problémamegoldó képessége.

3. A drámafoglalkozások a tizenévesek szabadidős tevékenységét színesítik, tehát több különböző kreatív tevékenységet végeznek azok a fiatalok, akik drámaoktatásban részesültek.

Eljárás, módszerek
Általam használt kérdőív részek
Jelen vizsgálatból számomra a viselkedéssel kapcsolatos kérdőívrészek voltak érdekesek

A vizsgálathoz először is kiválasztottam azokat a részeket a kérdőívből, amik a viselkedéssel valamilyen módon kapcsolatban állnak. Így a következő adatokat vetettem statisztikai elemzés alá:

· általános elemzéshez az „Én és a családom” részt használtam fel

· empatikus viselkedés vizsgálatához az „Én és mások” rész 1-6 kérdéseit használtam 

· problémamegoldó viselkedést az „Én és mások” rész 7-16 kérdéseit használtam.

A viselkedéssel kapcsolatos részeket külön-külön elemeztem az SPSS 16.0 statisztikai elemző program segítségével.
Statisztikai elemzés

Leíró statisztikák:

A dolgozat írásának idején még zajlott az adatbevitel, így nem teljes adatbázist használtam a vizsgálathoz, hanem a már feldolgozott adatokat. Mivel összesen 282 személy adatával dolgoztam, és lényegi különbség nincs a kísérleti és kontroll csoportok létszáma között, azt feltételezem, ennyi adat elegendő a vizsgálathoz. A felvétel és bevitel után a gyerekek adatait statisztikai elemzésnek vetettem alá. Sajnos a bevitelnél nem minden gyereknek volt meg mindkét felvételből származó adata, így az összehasonlító vizsgálatokat lényegesen kevesebb adaton tudtam elvégezni.

Általam használta adatokat 9 iskola 16 osztályából 280 gyermektől származnak. 
Nemek aránya

Ebből a kísérleti csoportba tartozott: 153 gyermek, 71 lány (47,4%) és 82 fiú (52,6%).

Kontroll csoportba tartozott: 103 gyermek, 64 lány (67,7%) és 39 fiú (32,3%). 
(lásd: 2. sz. melléklet)
4.ábra

Fiúk és lányok aránya a vizsgálatban

5.ábra –Nemek aránya a csoportokban

Életkor tekintetében

A diákok átlagéletkora 16,29 év volt (szórás1,41).
A kontroll csoport átlaga 16 év, ebből a fiúk átlagéletkora 17,16 év, a lányoké 15,80.

A kísérleti csoport átlagéletkora 16,21 év, ebből a fiuké 16,21 év, a lányoké 15,76.

(lásd:2. sz. melléklet)

A vizsgálat három hipotéziséhez a kérdőív három különböző részét használtam fel. 

Mindhárom résznél adatredukció céljából főhatás-elemzést végeztem, esetleges egy fő mögöttes tartalom felfedezésére, de egyik résznél sem jutottam eredményre. 
A főhatás elemzés után még mindig az adatmennyiség csökkentése és esetleges mögöttes struktúra felfedezése céljából faktoranalízist is végeztem, ami a KMO és Bartlet értékek alapján elvégezhető is volt, de használható értékekkel bíró faktorokat nem találtam (adatokat lásd: 3. sz. melléklet).
Végül az adatokat skálába rendeztem egyszerű összeadással. Ezek Crombach Alpha értékei megfelelőek, tehát alkothattam az adatokból skálát. A hipotéziseknek megfelelően az empátia, a problémamegoldás és a kreativitás mentén alkottam skálákat az első, illetve a második felvétel adataiból, ezeket később a kísérleti és kontroll csoport mentén hasonlítottam össze.

Az egyes skáláknál használt elemszám azért különbözik, mert nem mindenhol volt meg az első felvétel mellett a második felvétel adata is, illetve nem minden adat volt használható (kifelejtették a diákok egyes cellák kitöltését, vagy értékelhetetlenül, nem egyértelműen töltötték ki). 
A skálák elemszámát, átlagát, átlagok konfidencia intervallumát, szórását és Crombach Alpha értékeit az alábbi táblázatok mutatják:

	Felhasznált adatokat összesítő táblázat

	
	Adatok

	
	Értékelhető
	Hiányzó
	Összesen

	
	Elemszám
	%
	Elemszám
	%
	Elemszám
	%

	Empátia skála 1 felvétel
	260
	92,8%
	20
	7,8%
	280
	100,0%

	Empátia skála 2. felvétel
	150
	53,5%
	130
	46,5%
	280
	100,0%

	Problémamegoldás skála-1. felvétel
	244
	87,1%
	36
	12,9%
	280
	100,0%

	Problémamegoldás skála- 2. felvétel
	145
	51,7%
	135
	48,9%
	280
	100,0%

	Kreativitás skála 1. felvétel
	235
	83,9%
	35
	16,1%
	280
	100,0%

	Kreativitás skála 2. felvétel
	132
	47,1%
	148
	52,9%
	280
	100,0%


	Skálák leíró statisztikái

	
	elemszám
	átlag
	Az átlag 95%-os konfidencia intervallumának szélső érékei
	szórás
	Crombach  Alpha

	Empátia skála 1. felvétel
	260
	3,5654
	3,5401-3,8716
	,75308
	,784

	Empátia skála 2. felvétel
	150
	3,4844
	3,4020-3,7549
	,73562
	,766

	Problémamegoldás skála 1. felvétel
	244
	3,6361
	3,5084-3,8249
	,57622
	,756

	Problémamegoldás skála 2. felvétel
	145
	3,6441
	3,6173-3,8651
	,55726
	,772

	Kreativitas​1. felvétel
	235
	40,3191
	36,0911-44,0266
	1,36239
	,870

	Kreativitas2. felvétel
	110
	37,4636
	35,2795-43,1127
	1,27237
	,878


A skálák megalkotása után azok elemzése következett. 

A skálákat vegyes varianciaanalízissel hasonlítottam össze (kísérleti és kontroll csoport adatait hasonlítottam össze a felvételek idejének tekintetében). 

Empátia skálák összehasonlítása:

A statisztikai vizsgálat (vegyes varianciaanalízis) során tehát összehasonlítottam a kísérleti és kontroll csoport adatait az első felvétel, majd a második felvétel tekintetében. Fő elvárásom az volt, hogy a kísérleti és kontroll csoportban kezdetben nem nagy eltérést mutatnak az adatok empátia tekintetében, míg a második felvételnél változás lesz látható a kísérleti csoport javára.

Külön nemenkénti összehasonlítást is végeztem.

Az empátia skálánál is 51 gyermek adatát tudtam összehasonlítani, mert a mintából sajnos csak ennyit tartozott össze.

Eredmények a következők:

Nem találtam szignifikáns különbséget a kísérleti csoport adatai közt kezdetben, és a második felvétel utáni összehasonlításba (F=5,295, f= 1, p=0,173).

Nemek összehasonlítása a kísérleti és kontroll csoportok két felvétele között sem hozott szignifikáns eredményt, nem igazolódott a hipotézisem (F=0,77, f=1, p=0,408).

(Részletesebb adatokat lásd: 4. sz. melléklet)

Problémamegoldás skálák összehasonlítása

A statisztikai vizsgálat (vegyes varianciaanalízis) során összehasonlítottam a kísérleti és kontroll csoport adatait a problémamegoldó skála mentén is. 

Várakozásaim szerint a kísérleti csoport a második felvételkor, tehát a drámázással töltött félév után jobb problémamegoldó képességekről számol be, mint a kontroll csoport.
Szintén 51 gyermek összetartozó adatait hasonlítottam vegyes variancia-analízissel, és külön nemenkénti összehasonlítást is végeztem.
Eredmények a következők:

Nem találtam szignifikáns különbséget a kísérleti és kontroll csoport adataiban sem kezdetben, sem a drámával töltött félév után (F=2,580, f=1, p=0,111), és sajnos a nemenkénti összehasonlítás sem hozta meg a várt eredményt (F=0,111 f=1, p=0,738).

(Részletesebb adatokat lásd: 5. sz. melléklet)

Kreativitás skálák összehasonlítása
A kreatív tevékenységek mentén is összehasonlítottam (vegyes varianciaanalízissel) a kísérleti és kontroll csoportot. Az első és második felvétel tekintetében szignifikáns különbséget találtam a két felvétel között. 51 diák adata alapján az első alkalommal nem mutatkozott lényeges különbség a kísérleti és kontroll csoport között, a második felvétel adataiban azonban találtam szignifikáns különbséget, de a vártakkal éppen ellenkezőt.
Eredményeim a következők:

Míg azt gondoltam, hogy a kreatív tevékenységek száma dráma hatására nő, addig épp az ellenkezője történt, szignifikánsan kevesebb (F=11,281, f=1 p=0,007), drámától különböző kreatív tevékenységet folytattak azok a diákok, akik fél éven keresztül drámaoktatásban vettek részt. Nemenkénti összehasonlításnál ebben nem találtam lényegi különbséget (F=0,322, f=1, p=0,597).
(Részletesebb adatokat lásd: 6. sz. melléklet)

Megvitatás, következtetések
Az empátia és a problémamegoldás

Az empátia és a problémamegoldás területén nem születtek szignifikáns eredmények.

Nem valószínű, hogy ezek oka a drámázással töltött idő rövidségének tudható be, mert mérések s a hatásvizsgálat igazolta, hogy a dráma intenzív hatást gyakorol viszonylag rövid idő alatt a serdülők attitűdjeire, gondolkodására. A dráma azáltal éri el hatását, hogy a szokványos élethelyzetből kiemel, ezáltal átkeretezi az egyén érzelmekbe ágyazott tapasztalatait. Az ilyen „kockázatvállalás” révén megteremti az énre vonatkozó tapasztalatok, énsémák megismerésének, alakításának lehetőségét.

Problémamegoldás és empátia kapcsán meg kell említeni, hogy ezek az eredmények nem azt jelentik, hogy a diákoknak nincsenek megfelelő stratégiáik a probléma megoldására.

Szekszárdi Júlia tapasztalati szerint a drámaóra segít abban, hogy a diákok feszültségmentes légkörben működjenek együtt, megnyíljanak egymás felé, fogalmazzák meg és vállalják fel pozitív és negatív tulajdonságaikat egyaránt. Az alábbiakban röviden ismertetem az óra forgatókönyvét, amelyet egy cigány származású tanulókból álló hatodik osztállyal valósítottak meg. A varjú meg a páva történetét hallgatják meg. A tanár a konfliktus kialakulása után megáll a történettel, a gyerekek maguk kitalálják, hogy mint tennének vagy válaszolnának provokáló szavakra. A csoportok 3 percet kapnak a megbeszélésre. 

A konfliktushelyzet bemutatására való reakciók egyetlen csoportnál sem mutattak békés, kompromisszumra hajló megoldási mód irányába

A következő jelenetek születtek: 

a) fizikai agresszió

b) tehetetlenség, visszahúzódás

c) verbális agresszió 

    A játék második részében a tanár elmondja, hogy a cél most a konfliktus elsimítása lesz, vagyis lényeg, hogy kizárólag szóbeli válaszával szűnjön meg az ellenségeskedés, ne tartson tovább a veszekedés. 
A csoportok által hatékonynak ítélt konfliktuskezelő eljárások: 

a) az empátia, mint az indulat semlegesítője 

b) hasonlóság, közös vonatkoztatási csoport 
c) mediátor közbeiktatása a konfliktus feloldására 
  
    A megoldások fényében tehát elmondható, hogy a gyerekeknek vannak elérhető stratégiái a hatékony konfliktuskezelésre. Pusztán arra van szükség, hogy ezek repertoárja bővüljön, az elérési utak rutinná váljanak, vagyis minél több gyakorlati tapasztalat (helyzetgyakorlatok, beszélgetések) nyomán ezek váljanak automatikus reakcióvá a viszont-agresszió helyett, ezeknek kell helyet kapniuk drámaórákon (Szekszárdi Júlia, 1995).

Egy másik, dráma és viselkedés kapcsolatát kereső, négyszáz gyerekre kiterjedő hatásvizsgálatot Németh Vilmos Cziboly Ádám végezte. Azt vizsgálták, hogyan hat a színházi nevelés a demokratikus attitűdökre. József és testvérei című színházi nevelési foglalkozás hatékonyságát pszichológiai hatásvizsgálattal mérték.

 A fő kérdés az volt, demokratikusabbá tesz-e, a színházi nevelés. A József és testvérei tizenéveseknek készült, témája a féltékenység és az abból fakadó agresszió. Az ilyen típusú drámajáték immunizálókén hathat azáltal, hogy lehetőséget biztosít a gyerekek számára, hogy megnézzék egy megoldásmód lehetséges következményeit. Mindezt azonban nem éles helyzetben, hanem a játék kereteit megtartva. Azt feltételezték, hogy ha a jövőben a diákok hasonló helyzettel találkoznak, más módon fogják kezelni a problémát, nem az agresszió lesz csak az egyetlen megoldási mód, mivel élményszinten tudják, hogy mivel járhat egy ilyen cselekedet.

A konkrét színházi nevelési foglalkozás hatásán túl a módszer hatékonyságát is vizsgálták.

A legfontosabb megállapítás az volt, hogy a vizsgálat tudományosan is alátámasztották, hogy a színházi nevelési foglalkozás erős és stabil hatással van a programban résztvevő diákokra, változik a szólásszabadsághoz, az önkifejezéshez, az indulatkezeléshez és a kommunikációhoz való viszonyuk. Ez a változás azonban csak kis léptékű, hiszen csak három órányi drámafoglalkozáson vettek részt. Ebből azonban arra lehet következtetni, hogy hosszabb távon sikerülne jelentős változást elérni attitűdjeikben. A saját vizsgálatomban nem csak három órát, hanem fél évet felölelő intervallum volt, ezért az idő rövidsége nem lehet oka az eredmények hiányának (Németh Vilmos, Cziboly Ádám 2003.).
Az érzelmek keletkezéséről és hatásairól szóló kísérleti pszichológia eredményei bizonyítják, hogy a szerepjáték helyzetben megvalósított viselkedés ténylegesen ugyanolyan érzelmet képes létrehozni, mint ami akkor jön létre, amikor az egyén a valós szférájában éli meg azt.(Atkinson, Hilgard, 2005)

Az átkeretezés lényege azonban az, hogy megváltoztatja a fogalmi és nézőpontbeli viszonyokat az átélt helyzethez, így az egész helyzet olyan keretet kap, amelyben az eddig ismert tényeket más perspektívában látjuk. Az eddigi gátló tényezők most kikerülhetővé, esetleg erőforrássá válhatnak.

Az átkeretezés lényegéhet azonban hozzá tartoznak olyan elemek, mit elmenni egy táborba, vagy bármi más helyre, fizikailag is elmozdulni a hagyományos osztálytermi keretekből. A terem átrendezése is segíthet, de nem biztos, hogy elég a felszabadult játéktevékenységhez, ha ugyanabban a teremben drámaóra előtt vagy után dolgozatot írnak. 

Lehet, hogy az általam vizsgált iskolákban nem sikerült ez az „átkeretezés” megfelelően, mert bár a kreativitásbeli változásokhoz elég volt, esetleg nem volt elég a mélyebb lelki tartalmak megváltoztatásához.

Korábban már utaltam rá, hogy ahhoz, hogy komolyabb témákban gondolkodásbeli változást idézzünk elő a diákoknál, minél jobban távolítani kell tőlük a foglalkozás fő témáját. Mivel minden drámafoglalkozást vezető a saját programja szerint dolgozott, nem ugyanazok a hatások érték az összes gyermeket a programban. Ezért lehetséges, hogy még nem mutatkozik meg viselkedésbeli változás a problémamegoldással és empátiával kapcsolatban. 

Legvalószínűbb azonban az, hogy csak kevés diák volt, akinek mindkét (első és második felvételi) adatával tudtam dolgozni, mivel a felvétel és adatbevitel még folyt. Előfordulhat, hogy ha az összes adat feldolgozásra kerül, kapunk szignifikáns eredményeket ezekkel a kérdésekkel kapcsolatban is.
Kreativitás

Kreativitás tekintetében izgalmas adatok születtek, ugyanis a vártakkal éppen ellenkező eredmények születtek, miszerint a kísérleti csoportba tartózó, tehát a drámafoglalkozásokon részt vett személyek kreativitása szignifikánsan alacsonyabb lett a vizsgálat végére.

Ennek oka lehet az, hogy a kreativitás nehezen megfogható és mérhető foglalom, valamint több válfaja is létezik (Kálmán Zsolt, 2010). 
1. Kifejező kreativitás szintje, amikor a gyerek tudását, véleményét, érzésvilágát a legkülönfélébb tevékenységi formákban nyilvánítja ki: szóban, írásban, rajzban, feladatok megoldásában, játékosan, kötöttségek nélkül.
2. Produktív kreativitás Az elsajátított ismeretek alkalmazásának igénye és képessége szükséges a kreatív produktum előállításához.
3. Feltaláló kreativitás A kitalálás és felfedezés jellemzi ezt a szintet. Legfontosabb eleme a hajlékonyság, vagyis az új és szokatlan kapcsolatok meglátása az előzőleg nem összefüggő részek között.
4. Újító kreativitás: A személy a meglévő produktumba újat visz, amitől az jobbá válik, vagy esetleg egészen másként, új módon old meg feladatokat, problémákat, s ez jobb ésszerűbb, mint a régi megoldási mód.
5. Teremtő kreativitás Az alkotás legmagasabb szintje.

A kérdőívben a kreativitásra, mint drámajátékoktól különböző, más irányú tevékenységek végzésére kérdeztünk rá. Az eredmények alapján tehát a diákok több ilyen tevékenységet végeztek, mint a vizsgálat elején, mit a második felvétel alkalmával. 
Legkedvezőbb feltételezés szerin ez betudható a dráma hatásának, mely egy olyan programot, szórakozási lehetőséget biztosított a serdülők számára, melyben kreatívitásukat belevihetik, kiélhetik. A kreatív termék lehet csupán az egyén tapasztalatvilága szempontjából (szubjektíven) új. Ez a kreatív folyamat értelmezéséből is következik, ami szerint lehet belső, élményszerű, szubjektív oldala is. Így a résztvevők különböző tevékenységei, produktumai is lehetnek kreatívak. Itt több területen is alkothatnak, újdonságokat fedezhetnek fel kapcsolatokban és önmagukban. Ez lekötheti a kreatív energiáikat, ezért nem jellemző rájuk a másféle viselkedésekben mutatott kreativitás.
Analógiaként megemlítem még Berzonsky serdülőkkel végzett vizsgálatát, ahol azt találta, hogy a selfkomplexitás a serdülőkor végére, tehát a valódi identitás szakaszára alacsonyabbá válik, mint például a moratórium állapotában levő serdülőknél. 

Ezt azzal magyarázta, hogy addigra a serdülő már nem keresgéli s szerepeket, nem próbálkozik azok próbálgatásával, hanem megtalálta a neki megfelelőt és el is köteleződött amellett (Berzonsky, 1989).
Ezen a gondolat mentén feltételezhető az is, hogy a diákok a sokfajta kreatív tevékenységet már azért nem végzik a vizsgálat végére, mert megtalálták már a maguknak megfelelő, kreatív energiákat hasznosító tevékenységet, ami mellett el is köteleződtek és nem keresgélnek másikat. 

Észrevételek, kritikák megfogalmazása
A vizsgálat eredményességével és általánosíthatóságával kapcsolatban azonban meg kell jegyeznünk a következőket:

1. Mivel az adatokat egy még folyó kutatásból nyertem, nem a teljes adatbázis anyagát dolgoztam fel, Az csak részmintából nyert adatok így csak „részeredmények”, nem minden esetben hoztak szignifikáns eredményeket, de minden adattal együtt már lehet, hogy hoznának.

2. A kérdőív önkitöltős volt, így az adatatok, állítások valóságtartalmát nehéz megállapítani. Ezalatt azt értem, hogy egyes osztályok, csoportok nem megfelelően álltak a felvételhez. Volt diák, aki megtagadta a kitöltést, ezzel sajnos adatoktól megfosztva bennünket, mivel állítása szerint ezekből a tesztekből őt sosem ismerjük meg, de még mindig ezek az esetek okozták a kisebb problémát, mivel én magam három ilyen diákkal találkoztam. A nagyobb gondot a feltételezhetően fals kitöltések okozzák, amiket nem tudunk biztosan szűrni. Mivel sok ilyen tesztet, kérdőívet írnak a diákok, előfordulhat, hogy ezek kitöltése „púp a hátukon”, megpróbálnak minél hamarabb túlesni rajta, nem figyelve a feltett kérdésekre. Előfordult olyan is, hogy egy- egy diák bizonyos típusú kérdéseknél, vagy a kérdőív vége felé már csak középértékekkel válaszolt minden kérdésre (5-ös skálán mindenhova 3-at írt). Ebből nehéz kiszűrni, hogy valódi gondolatait írta-e le, vagy csak már elfáradt a kitöltésben, esetleg mivel a hónapban már a többedik kérdőívet írta és csak rutinszerűen jelölgetett. 

3. Mivel nem egységes drámaórákat tartottak, hanem minden tanár a saját és diákjai kreativitását is használhatta az órák tervezésében, nem valószínű, hogy minden gyermeknél ugyanazt a hatás várhatjuk.  Az órák sokszínűsége mellett nyilván a tanárok motiváló képessége is árnyalja az eredményeket, ami szintén nem kiküszöbölhető.

További lehetőségek, kitekintés

Saját vizsgálatomban a viselkedésre, annak változásának mérésére koncentráltam. Ezen túl a teszt azonban sok már terület (serdülők gondolkodása, családi, iskolai kapcsolataik, drámáról kialakított képük, stb.) feltérképezésére is lehetőséget nyújt, amiket mind érdemes vizsgálatnak alávetni és eredményeiket publikálni. Ezek elemzései most is folynak. Vizsgálatomban csak magyarországi adatokkal dolgoztam, eredményeimet érdemes lehet összevetni a többi ország adatbázisaival, kulturális különbségek után kutatva, akár korosztályonkénti és nemenkénti bontásban.

Emellett azt gondolom, hogy érdekes lenne drámafoglalkozások után hasonló átfogó vizsgálatokat folytatni fiatalabbaknál preventív jelleg felmérésére, illetve deviáns fiatalok csoportján, kicsit idősebb korosztályon is, hogy van-e befolyásoló ereje a deviáns viselkedésre nézve hazai mintán.

Fontosnak tartom még, hogy ilyen drámafoglalkozások ne csak „kísérleti” jelleggel, és fél éven keresztül folyjanak, hiszen az eredmények alapján fontos nevelő eszköz és személyiségformáló módszer, ezért érdemes lenne bevezetni a kötelező tanterv részeként minél több iskolában. Ehhez azonban fontos, hogy valóban képzett tanárok, drámapedagógiában jártas vezetők irányítsák ezeket a csoportokat. 

A hosszabb ideig folyó drámaoktatás teret adhat egy másik téma, a csoportfolyamatok változásainak vizsgálatára. A serdülők világa egyre összetettebb, gondolkodásukat a társadalom egyre kevésbé érti meg. Az új mozgalmak (pl.: emo) új gondolkodási és viselkedési normákkal szolgálnak tagjaik számára. Ha bizonyos mozgalmakhoz, csoportosulásokhoz tartozó diákok is részt vesznek drámaoktatásban, feltérképezhető csoportjuk gondolkodása, esetleges rossz szerepmintáik helyett pedig újakat láthatnak, tanulhatnak.
A drámaoktatást érdemes lehet esetleg a tanulmányi eredményekkel kapcsolatba hozni, vizsgálva azt, hogy a gyerek drámában szerzett pozitív tapasztalatai, vizsgálatokkal már alátámasztott pozitív hatásai- önbizalomszerzés, társas támogatás, megfelelő szerepminták találása- megkönnyíti-e a tanulmányokra való koncentrálást.

· sz. melléklet- leíró statisztikák

	Diákok koreloszlása

	
	N
	Minimum
	Maximum
	átlag
	szórás

	Összes adattal számolva
	4
	14
	17
	16,00
	1,414

	Lányok koreloszlása

	
	N
	Minimum
	Maximum
	átlag
	szórás

	Összes adattal számolva
	70
	13
	18
	15,80
	1,030

	Fiúk koreloszlása

	
	N
	Minimum
	Maximum
	átlag
	szórás

	összes adattal számolva
	82
	10
	118
	17,16
	11,413


	Fiú aránya a kísérleti és kontroll csoportban

	
	
	elemszám
	százalék

	Érvényes
	Kontroll csoport
	82
	67,8

	
	Kísérleti csoport
	39
	32,2

	
	Összes
	121
	100,0


	Lányok aránya a kísérleti és kontroll csoportban

	
	
	elemszám
	százalék

	Érvényes
	Kontroll csoport
	71
	52,6

	
	Kísérleti csoport
	64
	47,4

	
	Összes
	135
	100,0


· sz. melléklet- fakoranalízisek eredménye

Kreativitás faktoranalízise
	KMO és Bartlett teszt

	Kaiser-Meyer-Olkin érték.
	,794

	Bartlett teszt
	Khi 2
	1,120E3

	
	df
	171

	
	szignifikancia
	,000


	Magyarázott variancia

	faktor
	Kezdeti sajátérték
	Kapott faktorok becsült értékei

	
	összes
	Magyarázott variancia százaléka
	Összegzett százalékérték
	összes
	Magyarázott variancia százaléka
	Összegzett százalékérték

	1
	6,244
	32,865
	32,865
	5,035
	26,500
	26,500

	2
	1,920
	10,103
	42,969
	2,026
	10,663
	37,163

	3
	1,633
	8,595
	51,564
	1,173
	6,173
	43,336

	4
	1,389
	7,309
	58,872
	
	
	

	5
	1,203
	6,332
	65,204
	
	
	

	6
	,911
	4,796
	70,000
	
	
	

	7
	,810
	4,261
	74,261
	
	
	

	8
	,708
	3,725
	77,987
	
	
	

	9
	,631
	3,319
	81,305
	
	
	

	10
	,593
	3,120
	84,425
	
	
	

	11
	,552
	2,903
	87,328
	
	
	

	12
	,515
	2,712
	90,040
	
	
	

	13
	,423
	2,229
	92,269
	
	
	

	14
	,355
	1,867
	94,135
	
	
	

	15
	,327
	1,723
	95,858
	
	
	

	16
	,251
	1,322
	97,181
	
	
	

	17
	,231
	1,217
	98,398
	
	
	

	18
	,172
	,906
	99,303
	
	
	

	19
	,132
	,697
	100,000
	
	
	


Empátia faktoranalízise
	KMO és Bartlett teszt

	Kaiser-Meyer-Olkin érték.
	,826

	Bartlett teszt
	Khi 2
	335,722

	
	df
	15

	
	szignifikancia
	,000


	Magyarázott variancia

	
	Kezdeti sajátérték
	Kapott faktorok becsült értékei

	
	összes
	Magyarázott variancia százaléka
	Összegzett százalékérték
	összes
	Magyarázott variancia százaléka
	Összegzett százalékérték

	1
	2,810
	46,835
	46,835
	2,810
	46,835
	46,835

	2
	,789
	13,154
	59,989
	
	
	

	3
	,714
	11,906
	71,894
	
	
	

	4
	,651
	10,851
	82,746
	
	
	

	5
	,598
	9,971
	92,717
	
	
	

	6
	,437
	7,283
	100,000
	
	
	


Problémamegoldás faktoranalízise
	KMO és Bartlett teszt

	Kaiser-Meyer-Olkin érték
	,773

	Bartlett teszt
	Khi2
	491,791

	
	df
	45

	
	szignifikancia
	,000


	Magyarázott variancia

	
	Kezdeti sajátérték
	Kapott faktorok becsült értékei

	
	összes
	Magyarázott variancia százaléka
	Összegzett százalékérték
	összes
	Magyarázott variancia százaléka
	Összegzett százalékérték

	1
	3,234
	32,342
	32,342
	3,234
	32,342
	32,342

	2
	1,395
	13,948
	46,290
	1,395
	13,948
	46,290

	3
	1,040
	10,404
	56,694
	1,040
	10,404
	56,694

	4
	,846
	8,456
	65,150
	
	
	

	5
	,781
	7,807
	72,957
	
	
	

	6
	,703
	7,030
	79,987
	
	
	

	7
	,636
	6,360
	86,347
	
	
	

	8
	,537
	5,375
	91,721
	
	
	

	9
	,416
	4,158
	95,880
	
	
	

	10
	,412
	4,120
	100,000
	
	
	


· sz. melléklet- empátia skála elemzésének eredményei
	Leíró statisztikák

	
	Kísérleti/kontroll
	Átlag
	Szórás
	Elemszám

	Empátia skála 1. felvétel
	Kontroll csoport
	3,4670
	,71846
	91

	
	Kísérleti csoport
	3,6944
	,74448
	54

	
	összes
	3,5517
	,73402
	145

	Empátia skála 2. felvétel
	Kontroll csoport
	3,3352
	,75092
	91

	
	Kísérleti csoport
	3,7037
	,66640
	54

	
	összes
	3,4724
	,74017
	145


	Csoportok közti összehasonlítás

	
	F- érték
	szabadságfok
	Szignifikancia

	Empátia
	Pillai's Trace
	1,416a
	1,000
	,236

	
	Wilks' Lambda
	1,416a
	1,000
	,236

	
	Hotelling's Trace
	1,416a
	1,000
	,236

	
	Roy's Largest Root
	1,416a
	1,000
	,236

	Empátia a kísérleti és kontroll csoportban összehasonlítva
	Pillai's Trace
	1,876a
	1,000
	,173

	
	Wilks' Lambda
	1,876a
	1,000
	,173

	
	Hotelling's Trace
	1,876a
	1,000
	,173

	
	Roy's Largest Root
	1,876a
	1,000
	,173

	Empátia összehasonlítása kísérleti és kontroll szerint, nemenként
	Greenhouse-Geisser
	
	1,000
	,688

	
	Huynh-Feldt
	
	1,000
	,688

	
	
	
	
	

	
	
	
	
	


	Csoportokon belüli összehasonlítás

	
	Szabadság

fok
	átlag
	F-érték
	szignifikancia

	közös
	1
	3311,669
	3,959E3
	,000

	neme
	1
	9,517
	11,376
	,071

	Kísérleti/kontroll
	1
	4,429
	5,295
	,023

	kísérleti/kontroll összehasonlítása nemek függvényében
	1
	,065
	,077
	,781


· sz. melléklet- problémamegoldó skála elemzésének eredményei

	Leíró statisztikák

	
	Kísérleti/kontroll
	Átlag
	szórás
	Elemszám

	Problémamegoldás skála- 1. felvétel
	Kontroll csoport
	3,5463
	,58144
	82

	
	Kísérleti csoport
	3,7755
	,46928
	49

	
	összes
	3,6321
	,55168
	131

	Problémamegoldás skála- 2. felvétel
	Kontroll csoport
	3,5988
	,59680
	82

	
	Kísérleti csoport
	3,7184
	,41366
	49

	
	összes
	3,6435
	,53710
	131


	Csoportok közti összehasonlítás

	
	szabadságfok
	 F-érték
	Szignifikancia

	Problémamegoldás
	Pillai's Trace
	1,000
	129,000
	,961

	
	Wilks' Lambda
	1,000
	129,000
	,961

	
	Hotelling's Trace
	1,000
	129,000
	,961

	
	Roy's Largest Root
	1,000
	129,000
	,961

	Problémamegoldás/kísérleti és kontroll csoporttal hasonlítva
	Pillai's Trace
	1,000
	129,000
	,261

	
	Wilks' Lambda
	1,000
	129,000
	,261

	
	Hotelling's Trace
	1,000
	129,000
	,261

	
	Roy's Largest Root
	1,000
	129,000
	,261

	Problémamegoldás kísérleti és kontroll csoport összehasonlítása nemek szerint
	Greenhouse-Geisser
	1,000
	,112
	,738

	
	Huynh-Feldt
	1,000
	,112
	,738

	
	Huynh-Feldt
	1,000
	,112
	,738

	


	Csoportokon belüli összehasonlítás

	
	szabadságfok
	átlag
	F- érték
	Szignifikancia szint

	közös
	1
	3156,051
	7,288E3
	,000

	neme
	1
	2,213
	5,111
	,026

	Kísérleti/kontroll
	1
	1,117
	2,580
	,111

	kísérleti/kontroll összehasonlítása nemek függvényében
	1
	,043
	,100
	,753


· sz. melléklet- kreativitás skála elemzésének eredményei

	Kreativitás skála leíró statisztikája

	
	Kísérleti/kontroll
	átlag
	szórás
	elemszám

	Kreativitas 1. felvétel
	kontroll
	36,8923
	12,34292
	65

	
	kísérleti
	48,1111
	14,06353
	45

	
	Total
	41,4818
	14,14196
	110

	Kreativitas 2. felvétel
	kontroll
	38,6154
	13,70868
	65

	
	kísérleti
	35,8000
	12,10672
	45

	
	Total
	37,4636
	13,09365
	110


	Csoportok közti összehasonlítás

	
	Szabadság

fok
	átlag
	F-érték
	Szignifikancia

	kreativitás
	Greenhouse-Geisser
	1,000
	1208,243
	6,019
	,016

	
	Huynh-Feldt
	1,000
	1208,243
	6,019
	,016

	
	Greenhouse-Geisser
	1,000
	2264,644
	11,281
	,001

	Kreativitás és a kísérleti/kontroll csoport összehasonlítása
	Huynh-Feldt
	1,000
	2264,644
	11,281
	,001

	
	Becsült szferivitás
	1
	,299
	,001
	,969

	
	Greenhouse-Geisser
	1,000
	,299
	,001
	,969

	Kreativitás és nemek összehasonlítása
	Huynh-Feldt
	1,000
	,299
	,001
	,969

	
	Greenhouse-Geisser
	1,000
	56,530
	,282
	,597

	
	Huynh-Feldt
	1,000
	56,530
	,282
	,597

	Kísérleti és kontroll csoport nemenkénti összehasonlítása kreativitás mentén
	Greenhouse-Geisser
	1,000
	56,530
	,282
	,597

	
	Huynh-Feldt
	1,000
	56,530
	,282
	,597

	
	Huynh-Feldt
	1,000
	56,530
	,282
	,597

	

	


	Csoportokon belüli összehasonlítás

	
	szabadságfok
	átlag
	F érték
	Szignifikancia.

	közös
	1
	295503,738
	1,996E3
	,000

	Kísérleti/kontroll
	1
	730,773
	4,935
	,029

	neme
	1
	215,211
	1,453
	,231

	kísérleti/kontroll összehasonlítása nemek függvényében
	1
	47,615
	,322
	,572


59

